Kamal Abdulla » Vətənpərvərlik, qəhrəmanlıq, müdriklik dastanı – “Kitabi-Dədə Qorqud”\nYanvarın 30-da Bakıda Azərbaycan Respublikasının Prezidenti yanında Bilik Fondunun, Bakı Beynəlxalq Multikulturalizm Mərkəzi (BBMM) və Bakı Slavyan Universitetinin (BSU) birgə təşkilatçılığı ilə “Kitabi-Dədə Qorqud” və Fridrix fon Dits – 200” beynəlxalq kollokviumu işə başlayıb.\nTədbirdə Azərbaycan Respublikasının millətlərarası, multikulturalizm və dini məsələlər üzrə Dövlət müşaviri, akademik Kamal Abdullayev bildirib ki, kollokviumda “Kitabi-Dədə Qorqud” dastanının təbliğatı məqsədi ilə cari ildə keçirilməsi planlaşdırılan geniş tədbirlər planının müzakirəsi nəzərdə tutulur.\nAzərbaycan ilə yanaşı, Türkiyə, Qazaxıstan, Rusiya, İtaliya və Gürcüstandan məşhur qorqudşünasların, türkoloqların, nəşriyyat rəhbərlərinin, araşdırmaçıların iştirak etdikləri tədbir çərçivəsində müzakirələr Bilik Fondu, BBMM və BSU-da təşkil olunacaq. Bundan əlavə, “Kitabi-Dədə Qorqud” dastanının araşdırılması və ilboyu təbliğatının aparılmasının konkret proqramı müəyyənləşdiriləcək, kollokvium üzvlərinin yekdil rəyi əsasında qərar qəbul ediləcək.\nK.Abdullayev qeyd edib ki, “Kitabi-Dədə Qorqud” dastanının dünyaya tanıdılması Azərbaycan mədəniyyətinin, ədəbiyyatının, multikultural durumunun beynəlxalq aləmdə təqdim formalarından biridir. Dastanın “Təpəgöz” boyunun 1815-ci ildə elmi müstəviyə çıxarılmasının 200-cü ildönümü ilə əlaqədar tədbirlərin ölkə daxilində və xaricdə ilboyu keçirilməsi nəzərdə tutulur. “Kitabi-Dədə Qorqud” dastanının hərtərəfli tanıdılması məqsədi ilə elm adamlarının verdikləri təkliflər əsasında hazırlanan proqram kollokviumun əsas müzakirə mövzusu olacaq.\nTədbirdə Azərbaycan Milli Elmlər Akademiyasının (AMEA) vitse-prezidenti, Milli Məclisin deputatı, akademik İsa Həbibbəyli bildirib ki, Azərbaycan artıq üçüncü dəfədir “Kitabi-Dədə Qorqud” dastanı ilə bağlı kollokviumlara ev sahibliyi edir. Bu ədəbi abidənin geniş təbliği, təşviqi, Dədə Qorqud irsinin daha dərindən öyrənilməsi ümummilli lider Heydər Əliyevin adı ilə bağlıdır. Ulu Öndər 1997-ci il aprelin 20-də “Kitabi-Dədə Qorqud” dastanının 1300 illik yubileyi haqqında Fərman, 1999-cu il fevralın 21-də isə “Kitabi-Dədə Qorqud” dastanının 1300 illik yubileyi üzrə Dövlət Komissiyasının tədbirlər planı haqqında” Sərəncam imzalayıb. Ümummilli Liderin 2000-ci ildə imzaladığı növbəti Fərman isə “Bakıda Dədə Qorqud heykəlinin ucaldılması və “Dədə Qorqud dünyası” tarixi-etnoqrafik kompleksinin yaradılması” ilə bağlı olub.\nBildirilib ki, “Kitabi-Dədə Qorqud” dastanı Azərbaycan xalqının tarixi keçmişini əks etdirən möhtəşəm sənət abidəsidir. Əsərdə vətənpərvərlik, qəhrəmanlıq, müdriklik, oğuz türklərinin dünyagörüşü, mənəvi dəyərləri, adət-ənənələri, Azərbaycan toponimləri əks olunub. Dastan dilimizin incəliklərini, tarixi hadisələri və şəxsiyyətləri, xalqımızın mədəniyyətini öyrənməkdə əvəzsiz mənbədir. “Kitabi-Dədə Qorqud” həm də dünyada dastan mədəniyyətinin zirvəsidir. Bu dastan türk təfəkkürünün dünyaya bəxş etdiyi unikal ədəbi abidədir.\nİ.Həbibbəyli dastanda Azərbaycanla bağlı adı çəkilən coğrafi məkanlardan da söz açıb.\nAMEA-nın Nəsimi adına Dilçilik İnstitutunun direktoru, akademik Tofiq Hacıyev 2000-ci ildə dastanın 1300 illik yubileyinin türkdilli ölkə rəhbərlərinin iştirakı ilə dövlət səviyyəsində qeyd olunduğunu xatırladıb. Bildirilib ki, yubiley çərçivəsində elmi, ictimai, siyasi və bədii nöqteyi-nəzərdən böyük işlər görülüb və bütün bunları yüksək qiymətləndirən Ümummilli Lider “Kitabi-Dədə Qorqud” ensiklopediyasının nəşrini böyük nailiyyət adlandırıb.\nAkademik T.Hacıyev Azərbaycanda “Kitabi-Dədə Qorqud” dastanı ilə bağlı aparılan araşdırmalardan, bu istiqamətdə görülmüş işlərin əhəmiyyətindən də danışıb.\nAzərbaycan Yazıçılar Birliyinin (AYB) sədri, xalq yazıçısı Anar Oğuz türk dastanı “Kitabi-Dədə Qorqud”un alman dilinə tərcümə edilərək dünyada tanıdılmasında alman şərqşünası Fridrix fon Ditsin xüsusi rolunu qeyd edib. Dastanın dünya ədəbiyyatında tutduğu yeri diqqətə çatdıran AYB sədri şifahi xalq ədəbiyyatımızın bu möhtəşəm sənət abidəsinin təbliğinin daha da genişləndirilməsinin vacibliyini vurğulayıb.\nMədəniyyət və turizm nazirinin müavini Ədalət Vəliyev ulu öndər Heydər Əliyevin “Kitabi-Dədə Qorqud” dastanının təbliği və təşviqi istiqamətində imzaladığı mühüm sənədləri xatırladıb. Bildirilib ki, hazırda Prezident İlham Əliyev bu ənənəni əzmlə davam etdirir. 2013-cü ildə Dədə Qorqud parkı salınıb və “Kitabi-Dədə Qorqud” abidəsi ucaldılıb. Abidənin açılış mərasimində Prezident İlham Əliyev dastanı Azərbaycan xalqının milli sərvəti adlandıraraq qeyd edib ki, hər bir azərbaycanlı üçün əziz olan bu əsərdə xalqımızın həyat tərzi, məişəti, psixologiyası əks olunub.\nUNESCO üzrə Azərbaycan Respublikası Milli Komissiyasının birinci katibi Günay Əfəndiyeva “Kitabi-Dədə Qorqud” dastanının 1300 illik yubileyi ilə əlaqədar UNESCO çərçivəsində dünyanın müxtəlif şəhərlərində yubiley tədbirlərin keçirildiyini diqqətə çatdırıb. O, bildirib ki, təmsil etdiyi qurum bu sahədə layihələrin həyata keçirilməsində əməkdaşlığa hazırdır.\nDaha sonra mövzuya həsr olunmuş sənədli film nümayiş etdirilib.\nTədbirdə Xocavənd Rayon İcra Hakimiyyətinin başçısı Eyvaz Hüseynov, professor Zümrüd Quluzadə, türkiyəli professorlar Mustafa Kaçalin, Hayati Dəvəli, Fikrət Türkmən, Qazaxıstandakı Beynəlxalq Türkoloji Mərkəzin prezidenti, professor Erden Kajıbek, İtaliyanın Sandro Teti nəşriyyat evinin rəhbəri Sandro Teti, Tbilisi Dövlət Universitetinin professoru David Qotsiridze və başqaları çıxış edərək tədbirin əhəmiyyətindən danışıb, təklif və mülahizələrini bildiriblər. Natiqlər xalqlar və ölkələr arasında mədəni əlaqələrin genişlənməsində belə görüşlərin rolunu xüsusi vurğulayıblar.\nKollokvium yanvarın 31-də işini müzakirələrlə davam etdirəcək.


Dubay Əmirliyində 20 Yanvar faciəsi ilə bağlı tədbir keçirilib (FOTO)\n18 Yanvar 2013 15:18 (UTC+04:00)\nAzərbaycanın Birləşmiş Ərəb Əmirliklərindəki (BƏƏ) səfirliyi tərəfindən Dubay Əmirliyində 20 Yanvar faciəsi ilə bağlı tədbir keçirilib.\nSəfirlikdən Trend-ə verilən məlumata görə, mərasimdə Azərbaycanın Dubaydakı baş konsulu və konsulluğun əməkdaşları, ARDNŞ-nin Dubaydakı nümayəndələri, Azərbaycan Beynəlxalq Bankının Dubaydakı ofisinin nümayəndələri, Dubayda yaşayan həmvətənlərimiz və təhsil alan azərbaycanlı tələbələr iştirak edib.\nMərasimi səfir Elxan Qəhrəman çıxış nitqi ilə açaraq, Azərbaycanın azadlığı və ərazi bütövlüyü uğrunda mübarizə tarixinə qəhrəmanlıq səhifəsi kimi daxil olmuş 1990-cı il yanvarın 20-də ölkəmizə qarşı ərazi iddiaları irəli sürən Ermənistanın təcavüzkar hərəkətlərindən və keçmiş SSRİ rəhbərliyinin onlara havadarlığından hiddətlənən, Bakının küçələrinə və meydanlarına çıxaraq buna öz qəti etirazını bildirən geniş xalq kütlələrinə qarşı Sovet ordusunun döyüş hissələrinin yeridilməsinin Azərbaycanda misli görünməmiş faciəyə gətirib çıxardığını, öz ölkəsinin, xalqının azadlığını, şərəf və ləyaqətini hər şeydən uca tutan mərd Vətən övladlarının canlarından keçərək şəhidlik zirvəsinə ucaldığını tədbir iştirakçılarının diqqətinə çatdırıb.\nHəmçinin, səfir 20 Yanvardan sonra Azərbaycan rəhbərliyinin atdığı addımların cəsarətsizlik və siyasi təslimçilik nümayişi olduğunu və həmin günlər Azərbaycan xalqı adından ən ciddi bəyanatın o vaxt Moskda yaşayan ümummilli lider Heydər Əliyev tərəfindən verildiyini və dünyanın onlarla KİV təmsilçisinin qarşısında verilən bu bəyanatın böyük əks-səda doğurduğunu bildirib.\nDaha sonra tədbirdə 20 Yanvar faciəsini özündə əks etdirən "Azadlığa gedən yollar" sənədli filminə baxılıb.\nTamblinq üzrə 16-cı Azərbaycan çempionatı və Bakı birinciliyi keçirilib (FOTO)


QURBAN - bölmə 2\n» ELMİHAL » Kateqoriya "QURBAN" (Səhifə 2)\nNəzir qurbanı vacib olan qurbanın şərtlərini daşıyırmı?\nSual: Nəzir qurbanında vacib qurbanda olduğu kimi qoyun və keçi cinsindən olan heyvanın bir yaşında olması şərtdir?\n4. 845 dəfə oxunub 0 şərh yazılıb\n8. 171 dəfə oxunub 0 şərh yazılıb\nQurban keçmişdən bugünədək bütün dinlərdə, o cümlədən İslamiyyətdə özünəməxsus yeri olan mühüm bir ibadətdir.\n8. 426 dəfə oxunub 0 şərh yazılıb\nQurbanlıq heyvandakı qüsurlar\nQurban niyyəti ilə alınan heyvan hər hansı problemlər səbəbilə bayram günlərində kəsilməzsə, nə etmək lazımdır? Cavab: Fiqh kitablarında qeyd edildiyinə görə, qurban bayramında kəsilmək üzrə satın alınmış qurbanlıq heyvan hər hansı bir səbəbdən kəsilmədən bayramın dördüncü günü də günəş bataraq keçərsə, əgər bu heyvan mövcuddursa özü, istifadə edilibsə qiyməti yoxsullara sədəqə olaraq verilməlidir. Odur ki, […]\nNəzir qurbanı bayramda kəsilərmi?\nSual:Nəzir deyilmiş qurbanı Qurban bayramı günü kəsmək olarmı? Cavab: Qurban bayramı günlərində kəsilən qurbandan başqa ibadət niyyəti ilə kəsilən digər qurban növləri də vardır. Nəzir qurbanı, əqiqə qurbanı, qiran və təməttö həcci edənin kəsdiyi şükür qurbanı, həcdə ehram qadağalarına tabe olmayanların kəsdiyi cəza və kəffarə qurbanı bunlar arasındadır. Əgər bir şəxsin nəzir (əhd) qurbanı vardırsa, […]\n4. 265 dəfə oxunub 0 şərh yazılıb\nQurban bayramında qurban kəsmək\nSual:Qurban bayramında qurban kəsmək kimlərə vacibdir? Cavab: Hər bir şəxsin qurban kəsməklə məsul olması üçün tələb olunan şərtlərin həmin şəxsdə olmasına “qurbanın vaciblik şərtləri” deyilir. Hər bir şəxsin qurban kəsməklə məsul olması üçün dörd şərti özündə cəmləşdirməlidir: 1) Müəyyən maddi gücə sahib olmaq, 2) Müsəlman olmaq, 3) Ağlı başında olmaq və yetkinlik çağına çatmaq, 4) […]


“Sabahın alimləri” müsabiqəsinin finalına vəsiqə qazanmış şagirdlərlə görüş keçirilib\nAMEA-nın İnformasiya Texnologiyaları İnstitutunda “Sabahın alimləri” IX respublika müsabiqəsinin final mərhələsinə vəsiqə qazanmış şagirdlərlə görüş keçirilib.\nGörüşdə AMEA-nın vitse-prezidenti, institutun direktoru, akademik Rasim Əliquliyev, müəssisənin Elmi şurasının üzvləri və gənc alimlər, eləcə də Avropa liseyinin İKT üzrə direktor müavini Rahilə Əliyarzadə və müəllim heyəti iştirak ediblər.\nTədbirdə akademik Rasim Əliquliyev AMEA-nın əsas prioritet istiqamətlərindən birinin elm və təhsilin inteqrasiyası olduğunu, bu məqsədlə gənclər arasında müxtəlif olimpiadaların, elmi və texnoloji layihələrin keçirildiyini bildirib. O, liseyin şagirdlərinin elmə marağının artırılması üçün interaktiv yarışların təşkilinin böyük səmərə verəcəyini söyləyib, institut əməkdaşlarının İKT sahəsində bilik və bacarıqlarını məktəblilərlə bölüşməyə hazır olduqlarını vurğulayıb.\nDaha sonra şagirdlər 11-13 fevral 2020-ci il tarixlərində Beynəlxalq Elm və Mühəndislik Sərgisi çərçivəsində keçiriləcək müsabiqəyə kompüter elmləri istiqaməti üzrə hazırlanmış layihələri təqdim ediblər.\nGörüşdə çıxış edən Avropa liseyinin direktor müavini Rahilə Əliyarzadə diqqətə çatdırıb ki, müsabiqəyə təqdim olunan layihələr İnformasiya Texnologiyaları İnstitutunun əməkdaşlarının elmi rəhbərliyi və məsləhəti ilə hazırlanıb.\nSonda müsabiqədə iştirakla bağlı görüləcək işlər müzakirə olunub, təkliflər səsləndirilib.


Müsavat başqanı Nemət Kərimli və Asabəli Mustafayevin vəkillik fəaliyyətinin dayandırılmasına münasibət bildirdi\n24.04.2018 24.04.2018 Basta\nAprelin 23-də Vəkillər Kollegiyası vəkillər Əsabəli Mustafayev və Nemət Kərimlinin vəkillik fəaliyyətinin bir illik dayandırılması barədə qərar qəbul edib. Vəkillərin kollegiyadan çıxarılmasına münasibət bildirən Müsavat başqanı Arif Hacılı özünün “Facebook” səhifəsində status yazıb.\nHakimiyyət nəinki alternativsiz, hətta opponentsiz sistem yaratmağa çalışır.\nİcra hakimiyyətində, məhkəmədə, prokurorluqda hər kəs mövcud siyasi hakimiyyətin mənafelərinə xidmət edir.\nParlamentdə bir müddət alternalivliyə olmasa da opponentliyə dözümlü yanaşılırdı. Seçkilərdə qalib olan çoxsaylı müxalifətçilərin məhdud bir qismi parlamentə buraxılırdı. Bu da aradan qaldırıldı.\nAzərbaycanda ədalət mühakiməsi sistemi mövcud deyil. Hakimlər, ittihamçılar tam hakimiyyətdə olan olan siyasi qüvvənin təmsilçiləridir. Yalnız çox məhdud sayda müstəqil vəkillərin olmasına, bu sahədə məhdud opponentliyə dözümlü yanaşılırdı. Bu da aradan qaldırılır.\nMüstəqil mövqe sərgiləyən bir- neçə vəkildən ikisi, müsavatçılar Nemət Kərimli və Asabəli Mustafayevin vəkillik fəaliyyəti 1 illik dondurulub.\nTəmizləmə, “çistka” siyasəti hətta Stalin dövründə də uğur qazanmadı. İndi isə dövr başqadır. Bu gün cəmiyyəti, xalqı sıfırladığını düşünənlər çox yanılır. Bir gün sıfırladğını düşündükləriniz 100 olacaqlar.\n“Biz səhv etmişik, siz düz deyirmişsiniz” – deyəcəksiniz.\nBu gün qərarlar qəbul edəndə o günü, həqiqət anını düşünün.\n← Arif Hacılı Serj Sarkisyanın istefasının strateji əhəmiyyətindən danışdı\nƏfqan Muxtarlı: “İnsan digər varlıqlardan vicdanının olması ilə fərqlənir” →


Saçlarınizı yediyiniz qidalarla gözəlləşə biləcəyini bilirdinizmi? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Saçlarınızın yalnız istifadə etdiyiniz baxım məhsullarıylamı gözəlləşəcəyini sanırsınız? Yanılırsınız! Mütəxəssislər, lazımlı bəsləyici maddələrin alışıyla saç keyfiyyətinin artacağını və saçın görünüşünün böyük ölçüdə gözəlləşəcəyini iddia edir ...\nRedakte etdi: PRETTY GİRL Ayşən Əliyeva\nloading... Saçlarınız üçün ən faydalı qidalar


İngiltərədən şok xəbərdarlıq: Dekabrın 21-də qiyamət qopacaq » Qaynarxett.az\nhadise / Dunya 31-10-2014, 16:45\nNASA prezidenti Çarlz Bolden son 50 ilin ən böyük günəş fırtınası səbəbiylə dekabrın 21, 22 və 23-də bir qisminin qaranlığa qəraq olacağını açıqlayıb\nİngiltərədəki məşhur Lloyd'S sığorta şirkəti, eləcə də Atmosfer və Ətraf Mühiti Araşdırma Mərkəzi tərəfindən aparılan bir araşdırmaya görə isə günəş fırtınasının ziyanı 2 trilyon dollar ola bilər. Önəmli günəş fırtınaları isə aşağıdakı illərdə baş verib.\nBu gün tam Ay tutulması baş verəcək


Dolu çamadanlar, boş ciblər - Medianews\nDolu çamadanlar, boş ciblər\nNəşr edilib: 2019/11/29 12:33 Rubrika: Köşə Baxış sayı: 205 Müəllif: Samir Sarı\nMənim parlamentlə-filanla işim yoxdur, YAP-ın daxili işlərinə qarışa bilmərəm. Dünəndən bir mövzum var, onu yazacağam. Bir təzə trend əmələ gəlib, 20-30 il əvvəlin söhbətləri, hadisələri təzədən təftiş olunur, xatirələr dilə gəlir.\nƏslində bu, heç də təzə trend deyil, 40 il əvvəl “Şərqin səhəri” teletamaşasını göstərib 70 il əvvəlin hadisələrini təftiş etmirdikmi, bəy-xan zülmünü qamçılamırdıqmı? Sonradan 30-cu illərin repressiyasını, Stalin, Xruşov, Brejnev dövrünü də təftiş etdik.\nBir biz deyilik, bütün postsovet məkanı bu işdə pərgardır, hamı təftiş edir, hamı qamçılayır. İntəhası, biz təkcə elə etmirik, biz köhnə dövrü yerlə-yeksan, darmadağın edirik, daşını daş üstə qoymuruq.\nDünən telejurnalist həmkarlardan biri mənimlə “o ağır, məşəqqətli illər” rubrikasında həmsöhbət olmaq istədi, amma mən ona səmimisini dedim. Dedim ki, vallah, mən o vaxt kənddə, orda-burda, məşhur ifadə ilə desək, paradda olmuşam, bir çox şeydən xəbərim yoxdur.\nGerçəkdən də belədir ha. Məsələn, mən o vaxtlar, yəni camaatın jımıx yediyi və evdən çölə çıxa bilmədiyi illərdə xarici səfirlərin Bakıda tərbiyəsizliklər etdiyini, qapını təpiklə açdıqlarını bilmirdim. Tanıdığım bircə ABŞ-ın səfiri Riçard Mayls idi, o da qanacaq, qabiliyyətli adama oxşayırdı, eyzən gülümsəyirdi. Kim bilir, bəlkə o, çəkiliş vaxtı gülümsəyir, sonra qapıya təpik vurub gedirmiş?\nAmma o dövrün haqq-hesablarından bir şeylər danışmaq lazımdırsa, bir neçəsini yaza bilərəm.\nO vaxtın məmurları indiki kimi deyildilər. Əvvəla, əksəriyyəti gənc idi, ikincisi, vəzifə qədri bilmirdilər. Yuxarıdan üstlərinə acıqlanan, tələbkarlıq edən olanda dərhal əllərini pencəklərinin qoltuq cibinə aparır, dörd qatlanmış kağız vərəqini çıxardıb atırdılar tələbkarlıq edənin üstünə və deyirdilər: “İş belədirsə, heç işləmirəm. Bu da mənim istefa ərizəm”.\nYazıq tələbkar rəhbər qalırdı mat-məəttəl. İndi necə eləsin, iş tələb etməsinmi? Onların gücü yalnız ona çatırdı ki, desin: “A bəy, qadan alım, indi bir söz idi, dedim, deməmiş olum, qaytar o ərizəni qoy cibinə, ümumiyyətlə, cır, tulla, getsin, əl-ələ verib işləyək”.\nBu cür edənləri şəxsən görmüşəm. Biri hətta İH başçısının birinci müavini idi. Aramız yaxşıydı, hərdən gileylənirdi ki, ürəyim qalıb sətirlərin arasında (ixtisasca jurnalist idi), gəlib burda mollaya dönmüşəm, hər gün nə qədər dəfn mərasimində iştirak edirəm, camaat üzümü danlayır. (O vaxt müharibə gedirdi deyə şəhidlər olurdu və belə bir qayda vardı ki, şəhidlərin dəfnində rayon rəhbərlərindən bir neçəsi iştirak etməliydi).\nDurum deyim ki, o vaxt rüşvət vermək istəyən yox idi? Vardı. Köhnə idarə müdirləri, müəssisə rəhbərləri əllərində dolu çamadan gəzdirirdilər. Gənc məmurlar onlara deyirdilər ki, müdafiə fonduna pul köçürmək istəyirsinizsə, qapımız açıqdır, gətirin, köçürün, amma bunun müqabilində vəzifədə saxlanılacağınızı düşünürsünüzsə, yanılırsınız.\nSonralar bir dəfə İH başçısının müavini olmuş şəxs o idarə müdirlərinin bir-ikisi ilə bir yas məclisində rastlaşıb, müdirlər səmimiyyətlə deyiblər ki, Allah sizə kömək olsun, o vaxt dolu çamadanlar özümüzə qalırdı, götürmürdünüz, biz də aparıb Bakıda uşaqlara ev-zad alırdıq.\nYəni belə neqativ hallar vardı, danmaq olmaz. Amma sonradan cibləri boş qalan bəziləri səmimi şəkildə peşman olmuşdular, deyirdilər ki, çox yox, o dolu çamadanların bircəciyini götürmüş olsaydıq, bu gün maddi çətinlik çəkən dostların problemlərinin həllinə yardımçı olardıq.\nBelə olanda da mütləq kimsə deyirdi: “Bəs niyə götürmürdünüz, a bəy?” Cavab ləngimirdi və adətən belə olurdu: “Müharibə gedirdi axı… Həm də fikrimizdə elə şey yox idi”.\nİndi belələrinə nə ad verəsən? A kişi, bu regionda azı iki min ildir belədir: vəzifəyə gələn özündən aşağılardan rüşvət almalıdır, özündən böyüklərə bəxşiş verməlidir, indi siz gəlib köhnə bazara təzə nırx qoyacaqdınız?\nBax, ona görə də belə hakimiyyət çox gedə bilməzdi. Bu cür məsələlərdən çox danışmaq olar. Zatən, 25 ildir danışılır, amma söhbətin sonu görünmür.\nO vaxtkı səfirlərin tərbiyəsizilik etmələrinə gəlincə, bu barədə qoy, o vaxt o səfirlərlə yaxın olan, onlardan müsahibə alan, videosüjet çəkən həmkarlarım danışsınlar. Ad çəksinlər, görək, o qanacaqsız diplomat hansı ölkəni təmsil edirmiş.


Saçların canlı və gözəl olması üçün bunlara diqqət edin » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 12-08-2014, 19:00\nŞərhlər: Baxılıb: 5060\nSəs ver: Qədimdə saç həm təmizlik, həm də paklıq nümunəsi kimi əhəmiyyət kəsb edirdi. Çağdaş dövr isə qadınlara müxtəlif şəkildə saç düzülüşünə malik olmağa imkan verir. Məlumata görə saçlar daha çox yay aylarında qulluğu sevir. Bu baxımdan saçları günəşdən, duzdan, qumdan və xlordan qorumaq lazımdır. Həmçinin saç üçün hazırlanmış xüsusi qoruyucu məhsullardan (UV filtrli qoruyucu və s.) istifadə etmək məsləhətdir.\nqulluq üçün onları yumaq da lazımdır. Saç yumaq, əslində, elə çətin bir\nproses deyil. Lakin bu zaman hər şeyə nəzarət etmək lazımdır. Saça düzgün qulluğun sadə vasitələrini aşağıdakı kimi təsnifləşdirmək olar:\n* saçı çox isti su ilə yumayın:\n* qaynar fendən istifadə etməyin, ən yaxşısı isə saçın öz-özünə qurumasına imkan verin:\n* hər gün saçlarınızın dibini masaj edin. Bunu əlinizlə etməyə tənbəllik edirsinizsə, şotka-daraqlardan istifadə edin:\n* saçı yuduqdan sonra bir neçə dəqiqə dəsmalla qurulayın:\nsaçlarınızı gündə bir neçə dəfə müxtəlif istiqamətlərdə darayın, bu saçları daha elastik və parlaq edəcək. Ən yaxşısı taxta daraqlardan istifadə etməkdir:\n* saçınızı ancaq sizin tipinizə uyğun olan şampunla yuyun:\n* saçınızda tağ ayırırsınızsa, onun yerini tez-tez dəyişin ki, həmin yerdə saçlar tökülərək, keçəllik əmələ gətirməsin:\n* saçınızın qırıq, haçalanmış uclarının uzanmasına imkan verməyin:\n* unutmayın ki, kimyəvi maddələrin təsirindən 5-6 ay sonra saçlar "süpürgə" şəklini alır.\nSaçları yumaq üçün istifadə etdiyiniz vasitənin tərkibində yumşaldıcı olmasına nəzarət edin. Şampun seçimi də önəmlidir. Bu zaman mütləq saçınızın tipini dəqiqləşdirin.\nƏgər saçlarınızı tez-tez yumanıza baxmayaraq, onlar sürətlə yağlanırsa, deməli, siz yağlı saçlar üçün olan şampun almalısınız. Yox, əgər saçlarınız quru, solğun, ucları haçalı və tez dolaşandırsa, quru və zədələnmiş saçlar üçün şampun almalısınız.\nBu cür şampunlar həm də kimyəvi maddələrdən və boyamadan sonra xarab olmuş saçlara da məsləhət görülür. Saç düzümünü seçmək isə sizin öz zövqünüzdən asılıdır. Rahila\nloading... Saçların gözəlliyi üçün 4 sadə məsləhət


BMT Təhlükəsizlik Şurasının 1993-cü il noyabrın 12-də qəbul etdiyi 884 saylı qətnamədə Azərbaycanın Zəngilan rayonunun və Horadiz şəhərinin işğalı pislənilir və işğalçı qoşunların həmin ərazilərdən dərhal çıxarılması tələb edilir. Ordumuz BMT-nin sözügedən qətnaməsinin icrası ilə məşğuldur.\nBunu Axar.az-a beynəlxalq hüquq üzrə professor Fərhad Mehdiyev deyib.\nO bildirib ki, BMT-nin qəbul etdiyi 4 qətnamənin güclü və əskik cəhətləri var idi:\n“Zəif cəhəti ondan ibarətdir ki, bu qətnamələr BMT nizamnaməsinin 7-ci fəslinə uyğun olaraq qəbul edilməyib. Belə ki, 7-ci fəslə uyğun olaraq qəbul edilən qətnamələrin icrası məcburi xarakter daşıyır.\nBununla belə, ATƏT-in Minsk Qrupunun iclasında razılaşdırılmış BMT Təhlükəsizlik Şurasının 822, 853, 874 884 saylı qətnamələri BMT nizamnaməsinin 6-cı fəslinə uyğun olaraq qəbul edilib. Adı keçən bu qətnamələr işğal edilən torpaqların Azərbaycana məxsus olduğunu birmənalı olaraq təsdiqləyir. Bu isə çox vacib və əhəmiyyətli məqamdır. Eyni zamanda işğalçı qüvvələrin oradan dərhal çıxarılması da açıqca qeyd olunub.\nBununla bağlı Avropa İnsan Hüquqları Məhkəməsinin, AŞPA Avropa Parlamentinin müvafiq qərarları var. Bu qətnamələr olmasaydı belə, Azərbaycan işğal edilmiş torpaqlarını geri qaytara bilərdi. Sadəcə, bu qətnamələr bizim əlimizi daha da gücləndirir.\nOnu da deyim ki, bu gün Azərbaycan heç də BMT-nin müvafiq qətnamələrini əsas gətirərək yox, qurumun nizamnaməsinin 51-ci maddəsinin ona verdiyi səlahiyyətlər əsasında öz torpaqlarınının azad edilməsi prosesini həyata keçirir”.\n2020.10.21 / 16:39


HƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ - 25 April 2012 - Əhlibeyt Yolu Haqqın Yoludur-www.ehlibeytnuru.ucoz.com\nMain » 2012 » Aprel » 25 » HƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ\nHƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ\n(Xanım Fatimeyi-Zəhraya (s.ə.) ithaf olunur)\nXanım Zəhrz besətin beşinci ilinin cəmadius-Sani ayının 20-si, cümə günü dünyaya göz açdı. Xanım (s.ə.) dünyaya göz açanda Həzrət Xədicənin (s.ə.) yanında dörd dünya və axirət xanımı, Sara (s.ə.) (İbrahim peyğəmbərin həyat yoldaşı), Asiyə (s.ə) (Musa peyğəmbərə Fironun (lən) vaxtında analıq eləmişdir), Həzrət Məryəm (s.ə.) və Musa Peyğəmbərin bacısı Gülsüm (s.ə.) olmuşdur. Anası Həzrət Xədicə xanım besətin onuncu ili, Fatimeyi-Zəhranın (s.ə.) 5 yaşı olanda dünyasını dəyişdi. Xanım Fatimeyi-Zəhranın (s.ə.) üç bacısı (Həzrət Zeynəb, Rüqəyyə və Ümmü Gülsüm) və üç qardaşı var idi (Həzrət Qasim, Abdullah və Tahir). Qardaşları uşaq yaşlarında dünyadan köçmüşdülər. Xanımın (s.ə.) mübarək ləqəbləri: "Binti Əbiha” – "Atasının qızı” deməkdir; "Seyyidətun-Nisə” – "Xanımların Xanımı”; Zəhra – "Parlayan”; "Tahirə” – "Pak”; "Əşrəful-Nisa” – "Xanımların ən şərafətlisi”; "Məryəmul-Kubra” – "Ulu Məryəm”; "Ümmi Əbiha” – "Atasının anası”; "Siddiqə” – "Düz danışan”; "Mərziyyə” – "Allahın razılığını qazanmış” və s.\nXanım (s.ə) hicrətin 2-ci ilində atasının əmisi oğlu İmam Əli (ə) ilə ailə qurmuşdur. Xanım (s.ə) bütün ömrünü balalarına və həyat yoldaşına həsr eləmişdir. Bütün ev işlərini özü görür, köməksiz dörd uşağına baxırdı (İmam Həsən (ə), İmam Huseyn (ə), Xanım Zeynəb (s.ə), Ümmü Gülsüm (s.ə.)). Bir gün İmam Əli (ə) Xanım Fatimeyi-Zəhradan (s.ə.) soruşur: "Evdə yeməyə bir şey varmı?”, Xanım (s.ə) cavab verir: "Sənin haqqına üstünlük verənə and olsun ki, üç gündür yeməyə heç nəyimiz yoxdur”. Həzrət Əli (ə) soruşur: "Bəs niyə mənə deməmisən?” - "Allahın Elçisi (s) məni səndən bir şey istəməkdən çəkindirmiş və tapşıraraq demişdir ki, əmin oğlundan heç nə istəmə, bir şey gətirsə - gətirib, gətirməsə, işin olmasın”.\nBurada Xanımın (s.ə.) atasının sözündən çıxmamasını, həyat yoldaşına hörmətini, səbirliliyini, təmkinliyini görürük. Rəvayətə görə Xanım Fatimeyi-Zəhra (s.ə) atasından (s) kömək üçün məsləhət istədikdə Həzrət (s) Xanıma (s.ə) buyurdu: ”Mən sənə elə bir şey öyrədərəm ki, köməkçidən çox dərdinə çatar. Namazı bitirdikdən sonra, saqa-sola baxmazdan əvvəl 34 dəfə "Allahu Əkbər”, 33 dəfə "Əlhəmdulilləh”, 33 dəfə "Sübhənəllah” de. Allah sənə bacarıq və çeviklik bəxş edər”.\nGələcəkdə Xanımın (s.ə.) Fizzə adında kənizi olacaqdır; amma özünə üstünlük vermədən günləri özü ilə Fizzə xanım arasında bərabər səviyyədə bölürdü. Fizzə xanım 20 il Qurandan başqa heç bir söz danışmamışdır.\nİmam Əli (ə) Həzrət Fatimənin (s.ə.) dilindən demişdir: "Peyğəmbər mənə dedi: "Ey Fatimə (s.ə)! Hər kim sənə salavat göndərsə, Allah onu bağışlayar və mən Behiştin hər yerində olsam, Allah onu mənə qovuşdurar””.\nBir neçə söz də Fədək bağı barədə. Fədək - Xeybərin (Xeybər qalası Xeybər şəhərində yerləşirdi) bol məhsul verən abad bir kəndi idi. Mədinə şəhərinin 140 km-də yerləşir, münbit torpağı və bərəkətli xurma ağacları var idi. Yəhudilərin əlində idi, amma hicrətin 7-ci ilində müsəlmanlar Peyğəmbərin (s) rəhbərliyi ilə Xeybəri fəth etdilər. Yəhudilər müharibə etmədən Fədəki Həzrət Peyğəmbərin (s) ixtiyarına qoydular. Ondan sonra Fədək Peyğəmbərin (s) şəxsi mülkü oldu. Elə ki, "İsra” surəsinin 26-cı ayəsi bu barədə nazil olundu: "Və qohumların haqqını və yoxsulun və yolda qalmışın haqqını ver və heç bir şəkildə israf və artıq xərc etmə”, Peyğəmbərimiz (s) Fədəki Xanım Fatimeyi-Zəhraya (s.ə.) bağışladı.\nBağın üstündə hakimiyyət nümayəndələrinin gözü qalmışdır və buna görə də Xanıma (s.ə.) çoxlu əziyyətlər verilib. Peyğəmbərin (s) şəhadətindən sonra Fədəki hakimiyyət nümayəndələri ələ keçirtdilər və işçilərini qovdular. Xanım Fatimeyi-Zəhra (s.ə.) Fədəkin sənədini alandan sonra nümayəndə Xanımdan (s.ə.) sənədi alıb cırdı.\nXanım (s.ə.) atasından sonra bir neçə ay yaşadı. 5 nəfərə "Bəkkaun” (Bəkkaun – "Çox ağlayan” deməkdir) deyirlər: Həzrət Adəm, Həzrət Yəqub, Həzrət Yusif, Xanım Fatimeyi-Zəhra (s.ə.) və İmam Səccad (ə.). Xanım əziz atasının dünyasını dəyişməsindən sonra çoxlu ağlayırdı və verilən əziyyətlərin nəticəsində bir neçə ay sonra, 18 yaşında şəhid oldu.\nAllah bizə Xanım Fatimeyi-Zəhranın (s.ə.) xalis davamçılarından olmağı nəsib eləsin!\nCategory: Salam | Views: 286 | Added by: ehlibeytasiqi | Rating: 0.0/0


Nazir müavinindən uşaq qidası satan şirkətlərə – İttiham\nƏsas səhifə / Rəsmi xəbərlər / Nazir müavinindən uşaq qidası satan şirkətlərə – İttiham\nNazir müavini qeyd edib ki, uşaq qidalarının satışı və reklamı ilə məşğul olan bəzi şirkətlər bu sahədə düzgün təbliğat aparmırlar. E.Ağayev həkimlərə tövsiyə edib ki, onlar yenidoğulanların qidalanmasına diqqət etsinlər: “Körpələrin ana südü ilə qidalandırılması daim müvafiq qurumlar tərəfindən geniş təbliğ olunur. Burada həmçinin Səhiyyə Nazirliyi ilə yanaşı, ictimaiyyət və mətbuat da iştirak etməlidir”


17 fev 2021, 15:10\nYeniavaz.com xəbər verir ki, “Report”un əldə etdiyi məlumata görə, bununla bağlı daxili işlər naziri, general-polkovnik Vilayət Eyvazov müvafiq əmr imzalayıb.\nƏmrə əsasən, Elçin Xasıyev Daxili İşlər Nazirliyi (DİN) Baş Dövlət Yol Polisi İdarəsinin (BDYPİ) Mərkəzi Məlumat Xidmətinin (MMX) rəisi edilib\nQeyd edək ki, bu vəzifənin əvvəlki sahibi polis polkovniki Vahid Nuriyev idi. O, ötən ay xidmətdə olmanın son yaş həddi ilə əlaqədar 55 yaşında təqaüdə göndərilib.\n26 fev 2021, 13:16 155\n26 fev 2021, 12:36 239\n26 fev 2021, 12:30 190\n26 fev 2021, 12:21 272\n26 fev 2021, 11:58 177\n26 fev 2021, 11:41 221\n26 fev 2021, 11:22 193\n26 fev 2021, 10:18 236\n26 fev 2021, 10:07 254\n26 fev 2021, 09:52 201\n26 fev 2021, 09:44 199\n26 fev 2021, 09:38 326


Hakan Şükürün atasına şok cəza - Terror təşkilatına yardım... - MINVAL.INFO\nTürkiyə və Pakistan tərəfindən terror təşkilatı kimi tanınan və FETÖ (Fətullahçı Terror Təşkilatı) adlandırılan hərəkata üzv olmaqda ittiham olunan və hazırda ABŞ-da yaşayan “Qalatasaray”ın və Türkiyə millisinin sabiq üzvü Hakan Şükürün atası Selmet Şükürün məhkəməsi yekunlaşıb.\n“Minval.info” xəbər verir ki, Sakaryada keçirlən məhkəmə prosesinə ev dustaqlığında olan Selmet Şükür qatılmayıb.\nMəhkəmə Hakan Şükürün atasına qarşı qaldırılan “terror təşkilatına üzv olma” ittihamını rədd edib və ona “terror təşkilatına yardım” ittihamı ilə cəza kəsilib. Məhkəmənin qərarına əsasən Selmet Şükür 3 il 1 ay 15 gün azadlıqdan məhrum edilib. Qərar digər məhkəmə instansiyaları tərəfindən də təsdiqlənsə, veteran futbolçunun atası cəzasını həbsxanada çəkəcək.\nBundan başqa məhkəmə Selmet Şükürün əmlakına qoyulmuş həbs qərarını ləğv edib. Selmet Şükür 12 avqust 2016-cı ildə həbs olunub. 25 noyabr 2016-cı ildə isə səhhətindəki problemlərə görə ev dustaqlığına buraxılıb. Sakarya Cumhuriyyət Prokurorluğunun hazırladığı iddianamədə “silahlı terrror təşkilatına üzv olmaq”da ittiham olunan veteran futbolçunun atasının 7,5 ildən 15 ilədək həbsi tələb edilirdi.\nQeyd edək ki, Fətullah Gülən və onun tərəfdarları Türkiyədə daha əvvəl terror təşkilatı kimi tanınmayıb. Belə ki, Gülənçilik Fətullah Gülənin başçılığı ilə 1960-cı ilin sonlarında Türkiyə Respublikasının İzmir şəhərində ortaya çıxıb, sonradan fəaliyyətlərini bütün Türkiyə ərazisində və bir sıra digər ölkələrdə həyata keçirməyə başlamışlar.\nGülənçilər klassik nurçuluq içərisində meydana çıxsa da, daha sonra onlardan ayrılmış bir qoldur. Bəzən neo-nurçu cərəyanı kimi də tanınırlar. Türkiyədə baş vermiş 15 iyul hadisələrindən sonra 65-ci Türkiyə hakimiyyəti tərəfindən terror təşkilatı (Fəthullahçı terror örgütü – FETÖ) olaraq elan edilib. Təşkilatı Türkiyə və Pakistandan başqa heç bir ölkə terror təşkilatı kimi tanımayıb.\nNəşr edilib: 2021/01/20 12:34


photography – wolfofsteemit\nAzərbaycanın çox zəngin olmasa da, xeyli zəngin təbiəti var. Yəni bu ölkəyə gələn bir də gəlmək istəyir. Yalan söhbət olsa da 11 iqlim qurşağının 9-u bizdədir,zatən ölkə siyasəti bu ifadə üzərində qurulub. Mən deyim ki, yalandı, lap ağ yalandır, olaram anti milli ünsür, erməni dəyirmanına su tökən.\nÖlkənin bütün turizm obyektlərində bir siyasət hökm sürür, “nallamaq, qoymaq, yəni şotda, hesabda qoymaq”. Başını qaldırıb sənin üzünə baxmır, elə bilir ərəbsən, “sənə qoyur, soxur hesabda” . Hesabda aldadır ifadəsi “qoyur, soxur” ifadəsinin yanında çox kasıb görünür deyə o biədəb ifadəni işlətmək məcburiyyətində qalıram. Özün əsl mənasında bizim turizm obyektləri bizi dəvəsi ölmüş ərəbin gününə salır.\nYezid biz özümüzük vallahi, ərəbin adı çıxıb. Bir samovar çayı 25 azn, içdikcə Yezidə min rəhmət oxuyurdum. Elə bil toxumuna pul sayıb, bulaqdan axan suyu qaynadıb verib bizə, 25 azn. Yıxıl öl. Ellər ağlasın vayına.\nDərd ağır, hava soyuq, ara vermir yağışlar.\nBirinin ağlına heyran qaldım, üç daş tapıb, yığıb üst-üstə. Yoldan keçən ayaq saxlayıb şəkil çəkdirir, ürəyi su istəyir, keçir içəri, çay içir, 25 azn və Yezidə rəhmət.\nMüsəlmanlar arasında Yezidə rəhmət oxuyan ilk ölkədir Azərbaycan.\nÜç daşın üstündə şəkil çəkdirmək bəzən 25 azn alır səndən, lənətə gəlmiş kapitalistlər, daşdan pul çıxarırlar.


Alo, təcili yardım 74 eşidir: “74 güllə dəysin ürəyinə...” - FOTOREPORTAJ\n28 Noyabr 2014 15:40\n- Salam. Təcili gəlməlisiniz. Uşaq qızdırmadan yanır.\n- Ünvanı deyin, zəhmət olmazsa.\n- Zibilliyin yanına gəlin.\n- Xanım, dəqiq ünvanı deyin.\n- Zibilliyin yanı da, başa düşmürsüz? (qışqıraraq)\nNecə qışqırırsa, az qala otaqdakıların hamısı eşidir. Bu hal nə birinci, nə də sonuncudur. Təcili yardım xidmətinin dispetçer sistemində işləyənlər artıq bu cür danışıqlara alışıb.\nHələ bu nədir ki, söyüş söyən, mahnı dinlədən, ailədəki əsəbini onlardan çıxan, hal-əhval tutmaq üçün zəng edənlər də var. Bu barədə daha sonra. Əvvəlcə bizi Bakı Şəhər Təcili və Təxirəsalınmaz Tibbi Yardım Stansiyasının dispetçer xidmətinə aparan səbəbdən danışaq.\nTəcili yardımda bir gün\nBəlkə də, elə bir ailə yoxdur ki, bu xidmətdən istifadə etməsin. Ən çətin anlarda yanımızda olmağını istədiyimiz təcili yardım həkimlərindən heç də hamı razı qalmır. Kimi çağırışa gec cavab vermələrindən, kimi gec gəlmələrindən, kimi də lazımi köməyi göstərmədən getmələrindən şikayət edir. Bu kimi şikayətlərlə dolu “torbamızı” götürüb, üz tutduq təcili yardıma.\nDəhlizdə tam səssizlikdir. Bakı Şəhər Təcili və Təxirəsalınmaz Tibbi Yardım Stansiyasının (BŞTTTYS) baş həkiminin müavini Oqtay Şahmalıyev əvvəlcə işləri barədə məlumat verir. Çox vaxt itirmədən bizi zənglərin qəbul edildiyi otağa aparır. Dəhlizdəki səssizlik burada tam pozulur.\n“103” çağırış mərkəzi iki otaqdan ibarətdir. Otaqların birində zənglər qəbul edilir, qeydiyyat aparılır. Daha sonra yan otaqdakı kompüterlərə ötürülür. Buradan da məlumatlar rayonlar üzrə istiqamətləndirilir.\nTəcili yardım niyə gec gəlir?\nBu qızğın iş şəraitinə mane olmadan, əvvəlcə suallarımızın cavabını operativ şöbənin baş həkimi Zemfira Vahidovadan öyrənirik.\nO, təcili yardımda işləməyin çətin olduğu qədər məsuliyyətli və şərəfli olduğunu deyir. O işlərini çətinləşdirən məqamlara da toxunur:\n“Çağırışların 40%-də ünvanlar dəqiq olmur. Əsasən, hansısa mağaza, bina, borunun yanına gəlməyimizi deyirlər. Ünvan bəlli deyilsə, xəstə yaxınları bizi qarşılamırsa, 20 dəqiqəyə qədər gözləyirik. Yenidən həmin nömrə ilə əlaqə saxlayırıq, cavab verməsələr, geri qayıdırıq. Çünki vaxt itirə bilmərik, çağırışlarımız çox olur. Bəzən rayon ərazisindəki bütün briqadalar ərazidə olur və buna görə də hər hansı çağırışa vaxtında gedə bilmirik. Bu da insanların narazılığına səbəb olur”.\nMaşınlar yol vermir?\nAmma ünvanı düz deyəndə də gecikmələr olur. Müsahibim deyir ki, buna səbəb yollardır. Xarici ölkələrdə bizdən fərqli olaraq, təcili yardım maşınları üçün ayrıca zolaqlar var.\n“Yollardakı tıxaclar hadisə yerinə təcili çatmağımıza mane olur. Sürücülər də çox zaman imkan olsa belə, təcili yardıma yol vermir. Bu problemi müəyyən qədər həll etmək üçün briqadaların stansiyalarda toplanmaması barədə qərar verilib. Onlar müəyyən olunmuş nöqtələrdə olur və bununla da çağırış olan yerə qısa zamanda çatırlar”.\nDalaşdığı qonşunun evinə təcili yardım çağıranlar\nTəcili yardımın işini çətinləşdirən səbəblərdən biri də xətləri məşğul edən lazımsız zənglərdir. Xüsusən də, azyaşlı uşaqlar nəzarətsiz qalan kimi “103”-ə zəng edir.\nZ.Vahidova deyir ki, həmin azyaşlılar yalançı çağırışlar edir, bəzən də söhbət edirlər. Başqa zəng edənlər isə gözləməli olur. Təcili yardım tərəfindən həmin uşaqların valideynlərinə xəbərdarlıq edilsə də, bu hallar mütəmadi təkrarlanır.\nÖyrənirik ki, qonşusu ilə dalaşıb təcili yardıma zəng edənlər də az deyil. Qonşusuna qarşı sözü ürəyində qalanlar acıq çıxmaq üçün təcili yardımı həmin ünvanda təcili doğuş məlumatı ilə çağırır. Həkimlər yalnız hadisə yerinə çatandan sonra vəziyyəti anlayırlar. Daimi bu problem yaşanan ailələrlə bağlı artıq polisə məlumat verilib.\nMüsahibim deyir ki, bəzən adi şəkərin ölçülməsi üçün təcili yardım çağırırlar. “Baxmayaraq ki, özlərinin aparatı olur. Deyirlər ki, siz ölçsəniz düz olacaq. Əslində təcili yardım çağırışları – infarkt, ilsult, doğuş, qanaxma və s-dir”.\nZ.Vahidova eyni ünvandan gün ərzində dəfələrlə çağırış olduğunu deyir.\n“İnsanlar bilməlidirlər ki, biz müalicə edən yox, təcili, operativ xidmət göstərən həkimlərik. Bəzən müalicə yazmağımızı tələb edirlər. Şikayət edirlər ki, təcili yardım gəldi, müalicə yazmadan bir iynə vurub getdi. Biz ancaq ilkin yardım edib, ağır xəstələri xəstəxanaya aparırıq”.\nTəcili yardımdan taksi kimi istifadə edənlər…\nAmma xəstəxanaya aparmaq məsələsi də yanlış anlaşılıb. Bəzi xəstələr təcili yardımın həkim xidmətindən yox, onun “taksi xidməti”ndən faydalanmaq istəyir. Təcili yardım həkimlərini sadəcə xəstəxanaya çatdırmaq üçün çağıranlar da az deyil.\nZ.Vahidova evlərlə yanaşı, xüsusən dəmiryolu vağzalı, avtovağzaldan bu tip çağırışların daha çox olduğunu deyir:\n“Lakin özü rahat hərəkət edən bilən xəstələri xəstəxanaya aparmaq təcili yardımın işi deyil və çox vaxt da aparmırlar. Ağır xəstələr isə istisnadır.\nBundan başqa, insanlar təcili yardımın meyiti aparmamasından narazılıq edir. Lakin qaydalara görə, təcili yardım maşınına meyit qoymur. Ölüm olanda hüquq mühafizə orqanlarına məlumat verilir. Nadir hallarda rəhbərlikdən icazə olsa, kütlənin narahatlığını nəzərə alıb meyit götürülür. Bəzən ölən şəxsin yaxınları həkimlərin üzərinə bıçaqla gələrək, aparmağı tələb edir. Bu məqamda meyiti götürməkdən başqa yolumuz olmur Bəzən xəstə yaxınları ölüm olanda həkimi döyürlər. Həkimlərimiz hadisə ilə bağlı dərhal polisə məlumat verir. Sonradan etdiyi hərəkətə görə üzr istəyənlər də olub”.\nÖyrənirik ki, təcili yardımı ancaq xəstəlik üçün yox, söhbət etmək üçün də çağırırlar. “Gəlin mənə çay verin”, “tək darıxıram”, “protezim mətbəxdə qalıb, onu gətirin”, “paltarımı geyindirin” deyənlər də az deyil. Əlbəttə, həkimlər məcbur qalıb bu istəkləri yerinə yetirir. Elə ailələr var ki, heç bir xəstəlikləri olmasa da, gündə dəfələrlə zəng ediblər.\nSərxoş və narkomanlar bıçaqla qarşılayır\nTəcili yardım həkimlərinin həyatı sözün həqiqi mənasında hər an təhlükə qarşısındadır. Belə ki, sərxoşlar da tez-tez bu həkimləri görmək istəyir.\nZ.Vahidova həkimlərin bıçaqla qarşılanmasına adət etdiklərini deyir. Bu hallarla bağlı Daxili İşlər Nazirliyinə məlumat verildiyini, həmin şəxslərlə bağlı tədbirlər görüldüyünü bildirir:\nNarkomanlar da tez-tez təcili yardıma üz tutur. Onların əsas istəyi müalicə olunmaq yox, narkotik vasitə tələbidir. Z.Vahidovanın sözlərinə görə, bunu nəzərə alan həkimlər narkotik vasitələri çantalarında yox, ciblərində saxlayır.\n“Bu maddə infarkt keçirənlər, onkoloji xəstələr və travmalar zamanı istifadə edilir. Narkotik preparatının hər ampulasına görə həkim məsuliyyət daşıyır. Bəzən narkomanlar gecə vaxtı çağırış edir və çantanı əlimizdən alırlar. Bunu nəzərə alaraq, həmin vasitələri çantaya qoymuruq”.\n“Bu gün hansı paltarı geyinim?”- deyənlər\nZemfira xanımdan suallarımıza cavab öyrəndikdən sonra onu çox da məşğul etmədən, çağırışları qəbul edən xanımların yanına gedirik.\nZənglər çox olsa da, onlar da bizimlə danışmağa az da olsa vaxt ayırırlar. Əsas şikayətləri zəng edənlərin söyüş söyməsidir. Amma arada onları güldürən zənglər də olur. Məsələn, zəng edib, “dünən qırmızı paltarımı geyinmişdim, bu gün nə geyinim?”, “bu mahnı necədi, xoşunuza gəlir?” deyib musiqi dinlədirlər, ya da sadəcə hal-əhval tuturlar.\n“74 güllə dəysin ürəyinə”\nGünün 12 saatını təcili zəngləri qəbul edən Gülnar Məmmədova işlərinin çox səs-küylü keçdiyini deyir:\n“İnsanlar çox vaxt zəng edəndə dəqiq ünvan deməkdənsə, hansısa marketin yanına gəlməyi deyirlər. Dəqiq ünvan soruşanda qışqırırlar. Bəzən olur ki, iki dəqiqə gec cavab verəndə söyüş söyürlər. Gec cavab verməyimizin səbəbi də zənglərin çox olmasıdır”.\nSevinc Məmmədova həmkarı kimi, lazımsız zənglərin çox olmasından narazılıq edir. Lakin hər bir zəngə cavab verməli olduğunu deyir. Bu məqamda onun üçün ən yaddaqalan çağırış barədə danışır:\n“Mənim cavab verdiyim nömrə 74-dür. Hər dəfə çağırışa cavab verəndə nömrəni səsləndiririk. Bir dəfə nömrəni deyən kimi qarşı tərəfdən qışqıraraq “74 güllə dəysin ürəyinə” dedi. O söz heç yadımdan çıxmır”.\nTəcili yardıma edilən müraciətlərin müvafiq rayonlar üzrə istiqamətləndirildiyi otaqda da qızğın iş gedir. Bu otaqdakı əməkdaşlar həm də maşınların harada olmasına, çağırılmış ünvana çatıb-çatmadığını müəyyən edir.\nİşin gərginliyi və vacibliyini nəzərə alaraq əməkdaşları məşğul etmədən sakitcə otağı tərk edirik.\nBŞTTTYS-nın 22 stansiyası var. Onlar Bakının 12 rayonu, Abşeron yarımadasının bəzi ərazilərinə, Digah qəsəbəsi, Fatmayı, Novxanı bağlarına da xidmət göstərir. Dispetçer məntəqəsində işimizi başa vurub üz tuturuq həmin stansiyalardan birinə.\nStansiyada həkim yoxdur\nÇağırış prosesi, qeyd edilən ünvana necə gedilməsi, yollardakı mənzərəni də öyrənmək üçün Nəsimi rayonu 8 saylı Təcili Yardım Stansiyasında oluruq.\nLakin stansiyadakı 7 briqadanın hamısı ərazidədir. Fürsətdən istifadə edib, 24 ildir təcili yardım sahəsində çalışan stansiyanın baş həkimi Elçin Səmədovla danışa bilirik. Baş həkim müraciətlərin 40 %-ə qədərinin təcili yardımla əlaqədar olmadığını deyir. Əksər çağırışlar psixoloji problemli insanlar tərəfindən olur.\n“İnsanlar tərəfindən həkimlərdən şikayətlər edənlər, təzyiq göstərənlər də olur. Bəzən isə xəstə yaxınlarından artıq xəstənin öləcəyini deyib, köməyin əhəmiyyətsiz olduğunu deyirlər. Bir dəfə insulindən asılı yaşlı xəstə komaya düşmüşdü. Qadının yaxınları kömək göstərməyə imkan vermirdilər. Lakin israrım nəticəsində xəstəyə kömək etdim, uzun müddət yaşadı da. Xəstəyə xidmət göstərməyə imkan verməyən yaxını ondan tez öldü. Bəzən evin damında intihar etmək istəyən xəstəyə yardım etmişik”.\nBaş həkimdən təcili yardım həkimlərinə zəhməthaqqı kimi pul verilməsi məsələsinə də aydınlıq gətirməsini istəyirik. Xidmətin tam ödənişsiz olduğunu deyən müsahibim xəstələrin pul verməsini də inkar etmir.\n“Kimsə nəsə hörmət edirsə, bu, həkim-xəstə münasibətidir. Həmin pulu həkim istəməsə də, xəstə yaxınları məcbur verir. Hətta insanlar bilsələr ki, həkimlər 2 min manat maaş alır, yenə də pul vermək istəyir. Nədənsə, özlərini borclu hesab edir”.\nSöhbətimizin bu məqamında təcili çağırış gəlir. “103” məlumat mərkəzindən verilən məlumata görə, 55 yaşlı Rəfael Vəkilovun ürəktutması ilə bağlı müraciət edilib. Yenicə xəstə yanından qayıdan briqada planşetə gələn müraciəti görən kimi, hadisə yerinə gedir. Əlbəttə, biz də onlarla birlikdə. Yolumuz Mərdanov qardaşları, döngə 16-yadır.\nYol boyu istifadə edib həkim Mətanət Vəkilova ilə söhbət edə bilirik. Sürücü işə yeni başladığından Məlahət xanım bir tərəfdən sürücüyə gedəcəyimiz yolu izah edir, bir tərəfdən də suallarımıza cavab verir:\n“Bu günlərdə ürək-damar xəstəlikləri ilə bağlı müraciətlər artıb. Amma çağırışların əksəriyyəti məhz tənha insanlar tərəfindən olur. Ürəkləri darıxanda bizi çağırırlar ki, söhbət edək. Biz də onlarla danışıb, sakitləşdiririk, sonra da işimizə qayıdırıq. Bu ərazidə Ema xala var idi, bu yaxınlarda rəhmətə getdi. Ziyalı qadın idi, qızı da həkim olub, rəhmətə getmişdi. Tez-tez bizi çağırırdı, gedib yeməyini isidirdik, qablarını yuyurduq. Bir dəfə soyuq olanda bizi çağırmışdı, pəncərəsinə sellofan vurmuşduq”.\nAmma yollarda ünvanın qeyd edilməməsi işimizi bir az çətinləşdirir. Lakin çox keçmir ki, ünvana çatırıq. Xəstə yaxınları çəkiliş aparmağa icazə vermədiyindən içəri daxil olmuruq. Həkimlər xəstəyə yardım göstərir, xəstəxanaya aparmağa ehtiyac olmur.\nArtıq yeni çağırış gəlir. Həkim briqadası hadisə yerinə gedir. Biz də öz işimizə qayıdırıq, bu gün görüb-eşitdiklərimizi yazmaq üçün.


» “Chessable Masters” turnirində növbəti beş turun oyunları keçiriləcək\n“Chessable Masters” turnirində növbəti beş turun oyunları keçiriləcək\n22 İyun 2020 09:51\nİyunun 22-də norveçli dünya çempionu Maqnus Karlsenin təşkilatçılığı ilə keçirilən “Chessable Masters” turnirində A qrupunun növbəti beş turunun oyunları keçiriləcək.Azərtac xəbər verir ki, yarışda Maqnus Karlsen, amerikalı Hikaru Nakamura, rusiyalı şahmatçılar Vladislav Artemiyev, Daniel Dubov, Aleksandr Qrişuk, hindistanlı Pentala Harikrişna mübarizə aparacaqlar.A qrupunun ilk beş turunun oyunlarından sonra Vladislav Artemiyev 3,5 xalla liderdir.Azərbaycan şahmatçısı Teymur Rəcəbov turnirin B qrupunda mübarizə aparır. Şahmatçımız artıq qrupun 5 turunda iştirak edib. Onun aktivində 1,5 xal var.Bu yarış M.Karlsenin təşkilatçılığı ilə keçirilən seriya turnirinin üçüncü mərhələsidir. Seriya turnirinin birinci mərhələsi aprelin 18-dən mayın 3-dək keçirilib. “Magnus Carlsen Invitational” adlanan ilk turun qalibi norveçli dünya çempionu özü olub. Mayın 19-dan iyunun 3-dək keçirilmiş ikinci yarışda – “Lindores Abbey Rapid Challange” turnirində isə rusiyalı şahmatçı Daniel Dubov qələbə qazanıb.Seriyanın dördüncü mərhələsi (Legends of Chess) iyulun 21-dən avqustun 5-dək təşkil ediləcək. Avqustun 9-dan 20-dək isə böyük final keçiriləcək. Beş yarışdan ibarət seriya turnirinin ümumi mükafat fondu 1 milyon ABŞ dollarıdır.xeber100.com


Milliyol.az - Azərbaycanlı məmur və deputatların biznesmen övladları: Kimin nəyi var?\n10:30 18.09.2018 Oxununub:\nQaynarinfo xəbər verir ki, azxeber.com hazırda sahibkarlıq fəaliyyəti ilə məşğul olan məmur və deputat övladları ilə bağlı araşdırma aparıb.\nGənclər və idman naziri Azad Rəhimovun oğlu Arif Rəhimov 2014-cü ilin yanvarında yaradılmış "Baku Grand Prix” şirkətinin də rəhbəridir. Yeri gəlmişkən bu şirkət Bakıda keçirilən - "Formula-1″in "Qran Pri” yarışının əsas təşkilatçılarından biridir.\nMilli Məclisin digər deputatı Elmira Axundovanın oğlu Həbib Axundov da biznesmendir. Adı müxtəlif qalmaqallarda hallanan Həbib Axundov fərqli biznes sahələri ilə məşğuldur. Bir neçə ay öncəyə qədər paytaxtdakı böyük supermarketlər şəbəkəsinin ortaqlarından idi.\nEtiket: məmur deputat Həbib Axundov


HARRISON FORD, HƏYAT YOLDAŞI CALISTA FLOCKHART VƏ OĞLU LIAM -I KOLLECƏ BURAXMAQ ÜÇÜN UÇUR ƏYLƏNCƏ - İNCƏSƏNƏT VƏ MƏDƏNIYYƏT\nƏSas İncəsənət Və Mədəniyyət Harrison Ford, həyat yoldaşı Calista Flockhart və oğlu Liam -ı kollecə buraxmaq üçün uçur\nHarrison Ford, həyat yoldaşı Calista Flockhart və oğlu Liam -ı kollecə buraxmaq üçün uçur\nYeni bir xəbərə görə, Amerikalı aktyor Harrison Ford və həyat yoldaşı Calista Flockhart, aktyorun şəxsi təyyarəsi ilə yeniyetmə oğlunu kollecə buraxdılar.\nHarrison Ford (Şəkil: Instagram). Şəkil Krediti: ANI\nAmerikalı aktyor Harris Ford Xəbərə görə, həyat yoldaşı Calista Flockhart ilə birlikdə yeniyetmə oğlunu aktyorun şəxsi təyyarəsi ilə kollecə buraxıblar. 'People' jurnalına görə , 78 yaşlı aktyor, həyat yoldaşı və oğlu Liam Flockhart Ford payız semestrinin başlaması üçün Cümə axşamı (yerli vaxt) Liamın liberal sənət kollecinə gəldilər.\n55 yaşındakı aktyor Flockhart, vida etməzdən əvvəl 19 yaşlı qıza şirin bir qucaq verərkən görüldü. 'Ally McBeal' aktyoru təsadüfi olaraq cins şalvar və sviter geyinmişdi, Ford isə mavi köynək və şalvar geymişdi. Hər üçü ayrılmaq üçün üz maskaları taxdılar. Liam, 2010 -cu ildə 'Indiana Jones' ulduzu Ford ilə evlənən Flockhart üçün yeganə uşaqdır. Flockhart, Liamla 2002 -ci ildə tanış olmağa başlamazdan bir il əvvəl tək ana olaraq övladlığa götürmüşdü.\nPeople jurnalına görə. Fordun Mary Marquardt ilə ilk evliliyindən 52 yaşlı Ben və 51 yaşlı Willard adlı iki övladı var. Daha sonra oğlu 31 yaşlı Malcolm və 28 yaşlı qızı Corciyanı paylaşdığı Melissa Mathison ilə evləndi. 'Ulduz Döyüşləri' nin aktyoru həvəslə uçur, lakin yaxın keçmişdə bir neçə pilot hadisəsinə qarışıb.\nAprel ayında Federal Aviasiya İdarəsi Los -Ancelesin Hawthorne Hava Limanında Fordun iştirakı ilə, təyyarəsini uçarkən başqa bir təyyarənin endiyi hava limanında bir eniş zolağını keçdiyi bir hadisəni araşdırmağa başladı. O zaman Fordun bir nümayəndəsi etdiyi açıqlamada, 'Mr. Ford, ATC -dən radio təlimatını eşitmədikdən sonra təyyarəsində hava limanının yeganə uçuş -enmə zolağını keçdi. Səhvini dərhal etiraf etdi və ATC -dən üzr istədi səhv üçün. '\n'Uçuşun məqsədi valyutanı və təyyarədə bacarıqlılığı qorumaq idi. Heç kim xəsarət almayıb və toqquşma təhlükəsi olmayıb ', - deyə nümayəndə bildirib FAA, iki təyyarənin təxminən 3600 fut aralıda olduğu hadisəni təsdiqlədiyini bildirdi.\nMəlumata görə, 2017 -ci ildə aktyor səhvən təmizləndiyi pist yerinə taksi yoluna düşdükdən sonra taksi ilə işləyən bir sərnişin təyyarəsinin yaxınlığına təhlükəli şəkildə yaxınlaşıb. Və iki il əvvəl, Ford aSanta Monica'ya düşdü motor problemi ilə qarşılaşdıqdan sonra golf meydançası.\nbir parça manga 928\nİqtisadiyyat Və İş Qanun Və İdarəetmə İncəsənət Və Mədəniyyət Digər Siyasət Kənd Təsərrüfatı Şəhər İnkişafı Gizlilik Siyasəti Elm Və Ətraf Mühit Yuma\nGecə sezon 2 -nin buraxılış tarixinə\nboruto fəsil 33\nkungfu panda göstərilir


İranın Azərbaycandakı səfiri Naxçıvana səfər edib | Report.az\nİranın Azərbaycandakı səfiri Naxçıvana səfər edib Görüşlərdə ikitərəfli əlaqələrin inkişaf perspektivləri, itaqisadi əlaqələr müzakirə olunur\n14 Noyabr , 2016 19:06\nBakı. 14 noyabr. REPORT.AZ/ İranın Azərbaycandakı səfiri Cavad Cahangirzadə Naxçıvan Muxtar Respublikasına səfər edib.\nİranın Azərbaycandakı səfirliyindən "Report"a verilən məlumata görə, tanışlıq xarakteri daşıyan səfər çərçivəsində səfir Naxşıvan MR Ali Məclisinin sədri Vasif Talıbov ilə görüşüb.\nAli Məclisin Sədri qonağı ölkəmizə səfir təyin olunması münasibətilə təbrik edib, dövlət başçıları tərəfindən Azərbaycan-İran əlaqələrinin inkişafı sahəsində həyata keçirilən tədbirlərdən danışıb. Azərbaycanın Naxçıvan Muxtar Respublikası ilə İranın yaxın vilayətləri arasında əlaqələrin inkişaf etdiyini bildirən Ali Məclisin Sədri əməkdaşlığın daha da genişlənəcəyinə əminliyini ifadə edib, səfirə gələcək işlərində uğurlar arzulayıb.\nCavad Cahangirzadə səmimi qəbula görə minnətdarlıq edib, ölkələrimiz arasındakı əlaqələrin inkişafında Naxçıvanın əhəmiyyətini vurğulayıb. Səfir Naxçıvan Muxtar Respublikasının inkişafı və qorunub saxlanılması sahəsində görülən işləri yüksək qiymətləndirib, bunun əməkdaşlıq üçün geniş imkanlar açdığını bildirib.\nXatırladaq ki, səfir İranın Naxçıvandakı baş konsulluğuna da baş çəkəcək.\nRus versiyası Посол Ирана в Азербайджане посетил Нахчыван


Rusiyadan Azərbaycana 728 nəfərin gətirilməsi təmin edilib\nAna səhifə / Xəbər lenti / Rusiyadan Azərbaycana 728 nəfərin gətirilməsi təmin edilib\nRusiyadan Azərbaycana 728 nəfərin gətirilməsi təmin edilib.\nBu barədə Xarici İşlər Nazirliyinin Mətbuat xidməti idarəsi məlumat yayıb.\nQeyd olunub ki, mövcud COVID-19 pandemiya rejimi ilə əlaqədar ölkə üzrə vətəndaşların quru sərhəd keçidinə tətbiq edilən müvəqqəti məhdudiyyətlər səbəbindən, Rusiyanın Azərbaycanla dövlət sərhədinin Dağıstan Respublikası ərazisindən yerüstü sərhəd yolu ilə Azərbaycana gəlmək üçün toplaşan vətəndaşlarımız və soydaşlarımız üçün Nazirlər Kabinetinin yanında Operativ Qərargah müvafiq tapşırığına və pandemiya şərtlərinə uyğun olaraq 20-27 dekabr tarixlərində növbəti sərhəd buraxılışları təşkil edilib.\nBildirilib ki, sərhəd buraxışlarının həyata keçirilməsi üçün Xarici İşlər, Daxili İşlər və Fövqəladə Hallar nazirliklərinin əməkdaşlarından ibarət işçi heyət Rusiya Federasiyasının Dağıstan Respublikasında xidməti ezamiyyətdə olublar. İşçi heyətin üzvləri sərhədi keçmək üçün gözləyən 766 nəfər həmvətənlimizi qeydiyyata alıb, onlara zəruri konsulluq yardımını göstərib.\nRusiyanın yerli qurumları ilə əlaqələndirilmiş fəaliyyət nəticəsində Nazirlər Kabineti yanında Operativ Qərargah tərəfindən müəyyən olunmuş gündəlik kvotaya uyğun olaraq, qeydiyyata alınmış 766 nəfərdən 728 şəxsin 22-27 dekabr tarixlərində (6 sərhəd buraxılışı) Rusiya Federasiyası ilə Azərbaycan Respublikasının “Yaraq Qazmalar - Samur” dövlət sərhəd-keçid buraxılış məntəqəsindən Azərbaycan Respublikasına qrup halında keçidi təmin edilib.\nÜmumilikdə, bu ilin 29 yanvar - 27 dekabr tarixləri arasında qrup halında 35 sərhəd keçidi olmaqla 4 217 həmvətənlimizin təxliyəsi təmin edilib.\nBaxılıb: 134 dəfə


Sual 71: Mən əmr be məruf (yaxşılığın əmri) və nəhy əz münkər (pisliyin qadağası) üçün qiyam etdim” deməkdə imamın (ə) məqsədi nə idi?\nİslam Peyğəmbəri (s) bu barədə buyurur: "Əmr be məruf və nəhy əz münkər edən şəxs yer üzündə Allahın, ilahi kitabın və Allahın rəsulunun canişinidir.”("Mizanul-hikmət”, c. 3, s. 80. ) Həzrət Əli (ə) buyurur: "Əmr be məruf və nəhy əz münkər” şəriətin sütunudur.”("Ğürərül-hikəm”, c. 2, s. 400. )\nQuranı-kərim möminlərdə yaxşılığın əmri və pisiyin qadağası xüsusiyyətini namaz və zəkat kimi xüsusiyyətlərdən qabaq xatırladır.("Tövbə”, 7 )\nİmam Baqir (ə) bir hədisdə buyurur: "Əmr be məruf və nəhy əz münkər peyğəmbərlərin yolu, salehlərin məramıdır. Digər vacib işlər bu vacib əmrin sayəsində gerçəkləşir. Yolların asayişi, qazancların halallığı, düşmənlərin insafa vadar edilməsi, bir sözlə bütün işlər onun sayəsində mümkün olur”.("Üsule-kafi”, c. 5, s. 55.)\nDemək, yaxşılığın əmri və pisliyin qadağası yalnız imam Hüseynin yox, bütün peyğəmbərlərin, imamların, möminlərin vəzifəsidir. Amma imam Hüseynin (ə) vaxtında yaxşılıqla pislik elə qatma-qarışıq düşmüşdü ki, dinin varlığı üçün təhlükə yaranmışdı. İmam Hüseyn (ə) İslamın yalnız əmr be məruf və nəhy əz münkər sayəsində dirçələcəyinə əmin idi. Ona görə də öz qiyamının məqsədi kimi əmr be məruf və nəhy əz münkəri göstərirdi.("Biharul-ənvar”, c. 44. )\nSual 72: Ölüm qorxusu olan yerdə "əmr be məruf və nəhy əz münkər” vacibdirmi?\nCavab: Biz dini hökmlərin şərtlərini məsum imamlardan (ə) öyrənməliyik. Hər bir əməlin şəri cəhətdən vacibliyinin dəlili həmin əməlin imamlar tərəfindən yerinə yetirilməsidir.\nƏmr be məruf və nəhy əz münkərin faydası onun ehtimal olunan zərəri ilə tutuşdurulmalıdır. Əgər onun faydası daha mühüm olarsa, zərərinə dözmək lazımdır.\nAdi əmr be mərufla dinin təhlükədən qorunması kimi ictimai əmr be məruf arasında fərq var. Yezid hökuməti dövründə İslam ümmətinin kafir olması təhlükəsi vardı. İmam Hüseyn (ə) dini gözləyən təhlükəni gördüyündən, Mərvan ona Yezidə beyət etməyi təklif edəndə buyurdu: "…İslamla vidalaşmaq lazım gəlir. Çünki ümmət Yezid kimisinin çobanlığına mübtəla olmuşdur.” Bəli, harada Yezid varsa, İslam yox idi. Harada İslam var idisə, orada Yezid yox idi.\nBelə bir vaxtda imam Hüseyn (ə) İslamın səngərini boş qoya bilməzdi. Çünki o İslamın yaşamasını özünün və ailəsinin həyatından üstün tuturdu. İmam (ə) bu yolda özünü və əzizlərini qurban verdi, bacıları və qızları əsir alındı.\nBəli, imamın (ə) qiyamı əsil əmr be məruf və nəhy əz münkər, zülmlə mübarizə idi. Tarix belə bir mübarizəyə şahid olmamışdı. Öz ailəsi ilə zalım qoşunun əhatəsində qalmış imam Hüseyn (ə) vəzifəsinə əməl etməklə yanaşı öz izzətini də qorudu. Aşura günü həzrət elə bir şücaət göstərdi ki, şəhidlər arasında birinci pilləyə qalxdı.\nBurada şəhid Mütəhhərinin bir bəyanına nəzər salmaq yerinə düşərdi:”Əmr be məruf və nəhy əz münkərin vacibliyini nə qədər ki zərər yoxdur, hamı qəbul edir. Elə ki, qarşıya zərər çıxdı deyirlər ki, bu işin vacibliyi bura qədər idi. Yəni nə qədər ki, abır, can, hətta mal üçün qorxu yox idi, bu iş vacib idi. Bu adamlar uyğun vəzifənin dəyərini aşağı endirmişlər. Bəziləri isə bu vəzifəni daha dəyərli hesab edir və bildirirlər ki, zərər qorxusu sadə və kiçik məsələlərdə şərtdir. Əgər Quran üçün təhlükə yaransa, ədalət və islami birlik təhlükəyə düşsə, əmr be məruf və nəhy əz münkər etmirəm” demək olmaz. "Bir söz desəm canım və abrım təhlükəyə düşər, cəmiyyət bəyənməz” kimi sözlər məqbul deyil.”\nBəli, böyük əhəmiyyətli məsələlərdə əmr be məruf üçün sərhəd yoxdur. Böyük təhlükələr gözlənilsə belə, bəzən bu vəzifə vacib olur. Buna görə də imam Hüseynin (ə) bu vəzifənin məqamını ucaltdığını düşünürük. Həzrət (ə) yalnız canını və malını yox, əzizlərinin də həyatını qurban verdi, hətta ailəsinin əsirliyi ilə razılaşdı.\nİmamın (ə) bu işindən sonra zərrəcə şübhə qalmır ki, mühüm məsələlərdə heç bir təhlükə əmr be mərufun qarşısını ala bilməz.\nSual 73: Hər hansı dini vəzifənin vacib olması üçün qüvvə şərt deyilmi?\nCavab: Şəhid Mütəhhəri bu barədə buyurur: "Əmr be məruf üçün digər bir şərt qüvvədir. Yəni gücsüz şəxs əmr be məruf etməməlidir. Başqa sözlə, qüvvəni hədərə vermək olmaz. Bəziləri yanılaraq deyir: "Qüvvəm olmadığı üçün filan işi görə bilmirəm. İslamda da deyilir ki, gücün çatmayan işi görmə. Demək, bu iş mənə vacib deyil!”\nBelə bir münasibətə cavab olaraq deməliyik ki, xeyr, İslam başqa söz deyir: "Get, güc qazan.” Yəni nə qədər ki gücsüzsən, bir işə əl vurma. Amma nəticə əldə etmək üçün qüvvə əldə etməlisən.”\nBu vəzifəyə görə güc qazanmaq o qədər mühümdür ki, bəzən haram iş vacib olur. Məsələn, zalım hökumətdə vəzifə sahibi olmaq haram olduğu halda, əmr be məruf üçün güc qazanmaq məqsədi ilə belə bir vəzifəni qəbul etmək olar. İmamların (ə) göstərişi ilə bəzi şəxslərin belə vəzifələri qəbul etməsi barədə tarixi faktlar var.\nBu vəzifə o qədər dəyərlidir ki, İslamın həyatı ondan asılı bildirilir. Belə mühüm bir vəzifəni yalnız təsadüfən qüvvə əldə etdikdə yerinə yetirmək rəvadırmı?!("Həmaseyi Hüseyni”, c. 1 s. 304-312.)\nSual 74: Əmr be məruf təsirsiz olacaqsa, artıq əziyyətə nə ehtiyac var?\nCavab: Qeyd etdik ki, imamların sözü və rəftarı şəri hökm üçün dəlildir. Əmr be mərufun təsir ehtimalı iki növdür: Birbaşa təsir ehtimalı və gələcəkdə təsir ehtimalı. Bu iki ehtimaldan hər hansı biri əmr be mərufu vacib edir.\nBelə bir ehtimal ola bilər ki, pozucu bir müəssisənin xalq arasında ifşa edilməsi bir müddət sonra öz təsirini göstərə bilər. Müəssisənin öz işini dayandırmamasına baxmayaraq, onun təsirinin zəifləyəcəyi ehtimal olunarsa əmr be məruf vacibdir.\nMüasir dünyamızda əsarət buxovundan çıxa bilməmiş millətlər düşmənə qarşı mənfi ictimai fikir yaratmaq üçün çalışırlar. Bu yolda qanı axıdılanlar öz işlərinin nə vaxtsa səmərə verəcəyinə ümid edirlər.\nİlahi insanlar da qətlə yetiriləcəklərini bilsələr də, İslamın, tövhidin və ümmətin nicatı üçün cihad edir, xalqın oyanışı üçün səy göstərirlər.\nİmam Hüseyn (ə) əmin idi ki, onun qiyamı İslamı hifz edəcək, müsəlman xalqları qəflət yuxusundan oyadacaq. İmam bilirdi ki, hiyləgər əməvilər onu qətlə yetirməklə öz iç üzlərini açacaqlar. Kərbəla faciəsi İslam dünyası üçün təkan oldu. Bu faciədən xəbər tutan bütün xalqlar din düşmənlərinə qarşı mübarizəyə qalxdılar.\nTarix sübut etdi ki, Kərbəla faciəsi bəşəriyyətin yaddaşında silinməz iz qoyub. Burada şəhid Mütəhhərinin bəzi sözlərini xatırlamaq yerinə düşər:” "Əmr be mərufun digər bir şərti təsir ehtimalıdır. Yəni bu vəzifə namaz kimi mütləq əmr deyil. Bizə deyirlərsə ki, namaz qılmalısınız, bu namazın təsirləri barədə soruşmağa dəyməz. Amma əmr be məruf və nəhy əz münkər tədbirlə yerinə yetirilməlidir. Bu işdə nəticə əsasdır. Necə ki, işin qazancı ona qoyulan xərcdən çox olmalıdır.\nŞiəlikdə "təqiyyə" adlanan inanc da var. Təqiyyə əmr be mərufun taktikasıdır. Yəni müdafiə silahından istifadə, zərbə vurub, əks-zərbədən qaçmaq.”\nTəsir ehtimalı bu deyil ki, ehtimal olmadığı üçün evdə oturasan. Bu ehtimal işdə yoxlanılmalı, araşdırılmalıdır. Araşdırma aparmayanın ehtimalı əsassızdır.\nCategory: Şübhə doğuran Suallar | Views: 618 | Added by: Islam_Kitabxanasi | Rating: 0.0/0


21 iyun, 2019 [09:53]\nHəkim deyir ki, infarktdan ölümlər adətən xəstənin həkimə gec müraciət etməsindən baş verir: "Ürək ağrısı keçirən xəstələrin təxminən yüzdə 30-u xəstəxanaya çatmadan həyatını itirir. Buna görə xüsusilə risk altındakı şəxslər bu əlamətlər başladıqdan sonra vaxt itirmədən ən yaxın xəstəxanaya müraciət etməlidirlər. Bu, həyati önəm daşıyır. Əgər tibbi müdaxilə sinə ağrısı başlandığı ilk 2 saat ərzində doğru şəkildə edilərsə, ürəkdə yaranan zədə daha az olar. 6-12 saatdan sonra müalicə edilən xəstələrdə isə ürək toxumasındakı zədə daha böyük olur və bunun nəticəsində ürək çatmazlığı yarana bilir. Hətta xəstənin həyatını itirməsinə səbəb olur".(milli.az)


Əmlak Məsələləri Dövlət komitəsində “20 Yanvar xalqımızın qəhrəmanlıq salnaməsidir” mövzusunda anım tədbiri keçirilib » OTV - İnternet Televiziyası\nAzərbaycan Respublikasının Əmlak Məsələləri Dövlət Komitəsində “20 Yanvar xalqımızın qəhrəmanlıq salnaməsidir” mövzusunda anım tədbiri keçirilib. Tədbir iştirakçıları Azərbaycanın müstəqilliyi və ərazi bütövlüyü uğrunda canlarından keçmiş şəhidlərimizin xatirəsini bir dəqiqəlik sükutla yad ediblər.\nTədbiri giriş sözü ilə açan Əmlak Məsələləri Dövlət Komitəsinin sədr müavini Rüstəm Şahbazov bildirib ki, milli dövlətçiliyimizin bərpasında şanlı səhifələrdən biri olan 20 yanvar xalqımızın demokratiya uğrunda apardığı mübarizənin dönməzliyini bütün dünyaya nümayiş etdirdi. Ölkəmizin suverenliyinin, ərazi bütövlüyünün təmin edilməsində ciddi dönüş nöqtəsi oldu. Qeyd edilib ki, 1990-cı ilin 19-20 yanvarında baş verən faciəli hadisələr süquta uğramaqda olan sovet imperiyasının mənfur repressiya maşınının xalqımıza qarşı törətdiyi amansız cinayəti idi. Həmin gün xalqımız üstünə şığıyan Sovet ordusuna qarşı sinəsini verərək, öz mənliyini və mətinliyini nümayiş etdirdi. Bildirilib ki, məhz bununla Azərbaycan xalqı müstəqillik mübarizəsinə qalxmaq, pozulmuş hüquqlarının, suverenliyinin bərpa olunması uğrunda canından keçmək əzmində olduğunu göstərdi. Beləcə, 1990-cı ilin 20 Yanvarı Azərbaycanın istiqlaliyyət yolunun ilk şəhidlik zirvəsinə çevrildi.\nQeyd edilib ki, xalqımızın inadlı tələbinə baxmayaraq, 1993-cü ilə kimi ölkəmizə rəhbərlik edən şəxslərdən heç biri 20 Yanvar faciəsinə hüquqi-siyasi qiymətin verilməsi üçün tədbir görmədi. Məhz ilk olaraq Ümummilli Lider Heydər Əliyevin qətiyyəti, cəsarəti və müdrikliyi sayəsində 20 Yanvar hadisələrinə əsl siyasi-hüquqi qiymət verildi. Ulu Öndər Heydər Əliyev bütün təzyiqlərə və təqiblərə baxmayaraq, xalqın faciəsində məsuliyyət daşıyanları bütün dünyanın gözü qarşısında ittiham etdi. Diqqətə çatdırılıb ki, totalitar rejimin repressiya maşınının sərtliklə işə düşdüyü bir zamanda keçmiş SSRİ və respublika rəhbərliyini, hadisəyə görə kəskin ittiham etmək böyük risk idi. Buna baxmayaraq, ulu öndərimiz Heydər Əliyev Moskvadakı çıxışında kommunist rejiminin gerçək simasını açdı. Xalqımızın suveren hüquqlarına qəsd olunduğunu bildirdi, anneksiya siyasətinə qəti etirazını ifadə etdi.\nVurğulanıb ki, bu gün də Azərbaycan Respublikasının Prezidenti cənab İlham Əliyev Ulu Öndərimizin siyasətini layiqincə davam etdirir. Belə ki, dövlət başçısı tərəfindən 1990-cı il yanvar ayında faciəli hadisələr zamanı Azərbaycan Respublikasının suverenliyi uğrunda həlak olanların əziz xatirəsi daim yad edilir. Azərbaycan Respublikasının Prezidenti cənab İlham Əliyev tərəfindən şəhid ailə üzvlərinin sosial müdafiəsini gücləndirmək və onlara dövlət qayğısını artırmaq məqsədilə müvafiq Fərmanla "20 Yanvar şəhidinin ailəsi üçün Azərbaycan Respublikası Prezidentinin təqaüdü" təsis edilmişdir.\nTədbirdə çıxış edənlər qeyd ediblər ki, Keçmiş SSRİ rəhbərliyinin Azərbaycan xalqının demokratiya və müstəqillik uğrunda mübarizəsini boğmaq məqsədi daşıyan bu amansız hərəkəti nəticəsində 1990-cı il yanvarın 19-dan 20-nə keçən gecə Bakıda görünməmiş vəhşiliklərə yol verildi - günahsız insanlar, o cümlədən uşaqlar, qocalar və qadınlar qətlə yetirildi, yüzlərlə adam müxtəlif dərəcəli bədən xəsarəti aldı. 20 Yanvardan sonrakı günlərdə də Bakıda qırğın davam etdirildi. Sovet qoşunlarının təcavüzü nəticəsində Bakıda 134 mülki vətəndaş öldürülmüş, 600-dən çox adam yaralanmışdı. Öldürülənlər arasında beş millətin nümayəndələri, 20-dən çox qadın, uşaq var idi.\nAncaq buna baxmayaraq 20 Yanvar günü xalqımızın milli dövlətçilik uğrunda şəhidliyə hazırlıq ruhunun və yenilməz iradəsinin rəmzidir. Qəhrəmanlıq tariximizin 20 Yanvar səhifəsi Azərbaycanı müstəqilliyə aparan yol oldu. Təpədən dırnağa qədər silahlanmış imperiya ordusunun cəza tədbirləri millətimizin haqq səsini boğa bilmədi. Əksinə, yumruq kimi birləşən xalqımız öz etirazını, nifrətini daha ucadan bəyan etdi. Beləliklə 20 Yanvar hadisələri ölkəmizin müstəqillik və ərazi bütövlüyü uğrunda aparılan mübarizə tarixinə əbədi qəhrəmanlıq səlnaməsi kimi daxil oldu.\nMüəllif: Əfsanə Qafarova | Baxılıb: 384 | Kateqoriya: Sosial / OTV Xəbər / Mədəniyyət Tarix: 18.01.2018, 13:57\nAzərbaycan Vəkillər Kollegiyasının iclasında yeni sədr seçiləcəyi gözlənilir


Market survey 10 avr. 2019\nResearch 5 avr. 2019\nMarket survey 29 mars 2019\nMarket survey 20 mars 2019\nMarket survey 19 mars 2019\nResearch 5 mars 2019\nMarket survey 11 févr. 2019\nMarket survey 22 janv. 2019\nMarket survey 18 déc. 2018\nMarket survey 10 déc. 2018


PRESS DAY: Putinin burnunu sındırıblar\nPutinin burnunu sındırıblar\nRusiya prezidenti Vladimir Putin onu nəyə görə pionerə götürmək istəmədiklərindən və burnunun necə sındırılmasından danışıb.\n“Əlbəttə, xuliqanlıq etmişəm. Sadəcə, qəbul etmədilər, sonra isə ediblər. Güləşlə - sambo, dzüdo ilə məşğul olmağa, yavaş-yavaş dəyişməyə, yaxşı oxumağa başladım”, - PRESSDAY.az bildirir ki, dövlət başçısı “Putin” filmindəki müsahibəsində söyləyib.\nPutinin sözlərinə görə, ilk dəfə məşöul olduğu idman növü boks olub.\n“Orada mənim burnumu sındırıblar, sonra güləşlə maraqlanmağa başladım”, - prezident deyib.


Bütün işlərinizə START vermək üçün kredit kampaniyası başladı Marja.az - Azərbaycanın iqtisadi xəbərlər saytı\nBütün işlərinizə START vermək üçün kredit kampaniyası başladı\n(®) İndi bütün planlarınıza START verməyin əsl məqamıdır. Yay istirahəti başa çatır, məhsuldar payız gəlir. Belə bir vaxtda Unibankın hər kəs üçün yeni “START” kampaniyası, nəzərdə tutduğunuz işləri başlamağınız üçün çox əlverişlidir.\nBu kampaniyadan faydalanmaq üçün Unibanka müraciət edin. Kampaniya çərçivəsində kredit komissiyasına endirim və ödəniş zamanı güzəşt müddəti nəzərdə tutulub. Aylıq ödəniş cəmi 19 manatdan başlayır.\nKampaniya noyabrın 30-dək davam edəcək.\n30 Avqust 2018 , 11:07


Teatr gözəl, təmtəraqlı, zərli-zibalı binalar, qapalı məkanlar, cah-cəlallı bəzədilmiş səhnəsi, qırmızı pərdələri olan bir məkan deyil. Kiməsə görə pərdəsi olan bütün saraylar teatrdır, ancaq vallah, billah, elə deyil. Bu günün gənclərinin gözü daha açıqdır, onlar dünyaya inteqrasiya edirlər, gördükləri bütün yenilikləri özlərində tətbiq etməyə çalışırlar. Teatr sənəti də, bu mənada, istisna deyil. Gənclər teatrlarda yaranan bütləri qırmaq, sözlərini demək üçün meydan sahibi olmaq arzusundadırlar. Bütləri qırmaq üçün isə əsas yol özəl teatrların yaranmasından keçir.\nBöyük səhnələrə çıxmaq imkanı əldə edirlər, sevinirlər, ancaq bəzən də görürlər ki, bu böyük səhnə onların arzuladıqları qədər işıqlı, bəzəkli, xəyalını qurduqları kimi problemsiz deyil. Bəzən qarşılaşdıqları hadisələr onları geri addım atmağa, hər şeyi sıfırdan başlamağa vadar edir. Elə ötən gün qonağı olduğumuz Şah Mat Teatrının yaradıcı heyəti kimi. Bəli, düz eşitdiniz - Şah Mat Teatrı. Onlar artıq 3-cü mövsümdür ki, fəaliyyət göstərirlər. Təəssüf ki, onların varlığından bu günə qədər xəbərsiz idik. Belə bir teatrın varlığını ortaq dostumuz Turan Etibaroğlundan eşitdik. Açığı, bir az marağımı çəkdi, Şah Mat hara, zirzəmi teatrı hara?\nTuran bildirəndə ki, onlar PUB-larda tamaşalar oynayırlar, daha da marağımı çəkməyə başladı. Şah Mat, zirzəmi, gənclər, PUB, klassik əsərlər, yeni simalar...\nBudur, artıq onlarla görüşə gedirəm. Məkanımız İslam Səfərli 13 ünvanında yerləşən “ETUD Cafe & Bar”-dır. İçəri daxil olduq, dəyirmi masa ətrafında teatrda çalışan əsas heyətlə görüşdük. Ömrümdə ilk dəfə idi PUB kluba, el dilində desək, bara daxil olurdum. Yüksək səsli musiqi, gənclər və aktyorlar. Bilirəm, qəribə səslənir: bar və aktyorlar.\nOnlar Azərbaycan Dövlət Mədəniyyət və İncəsənət Universitetinin məzunları və tələbələridir. Teatrın yaradıcı heyəti ilə Şah Matın yaranma səbəbindən, bugünündən, hədəflərindən danışdıq. Masa ətrafında teatrın qurucuları Mirqabil Ələkbərov, Ümid Abbasov, Günel İmanova, Əminə Cəfərova, Anar Bulud və kollektivin ən kiçik nümayəndəsi Səid Abbasov əyləşmişdi. Gözlərində ümid, ürəklərində istək, arzu, sevgi və bir az da gənclik xəyalları vardı. “Biz də varıq” deməyə çalışırdılar. Sanki, sözümüzü demək üçün bizə meydan verin deyirdilər. “Madam ki, bizə meydan verilmir, biz də sizlərə meydan oxuyarıq” deyərək bütləşmiş, hündürmərtəbəli teatr binalarına, onları idarə edənlərə meydan oxuyurlar.\nOnlarla söhbətdən aydın olur ki, 3 il əvvəl oktyabrın 28-də doğulan teatrın yaradıcıları Azərbaycan Dövlət Mədəniyyət və İncəsənət Universitetinin məzunları Ümid Abbas və Mirqabil Ələkbərov uzun müddət teatr yaratmaq arzularının arxasınca gediblər. Nə qədər çətin olsa da, buna nail olmağı bacarıblar. Zirzəmi teatrı ənənəsini davam etdirmək üçün “Şah Mat”ı yaratmağa və teatrlarda görməyə alışdığımız təkrar-təkrar hazırlanan klassik əsərlərdən, köhnə sistemdən ayrılıb, özlərinə ayrı bir dünya qurmağa çalışıblar. İki nəfərlə yola çıxan komanda çevrəsini genişləndirərək 10 nəfərə çatıb. İlk dəfə nümayiş etdirdikləri tamaşanın cəmi 4 tamaşaçısı olub. Ancaq bu, onları ruhdan salmayıb.\nMirqabil Ələkbərov deyir ki, onda yeni olduqları üçün 4 tamaşaçının olmasından ümidsizliyə qapılmayıblar: “Başlanğıc üçün 4 tamaşaçı pis deyildi. Növbəti tamaşamızda isə artıq 20-dən çox seyrçi var idi. Hər şey təqdimatdan asılıdır”.\n-“Gedin, özünüzə bir sənət tapın” - kimi fikirlər eşidirsinizmi?\n(masadan səslər gəlir) O qədər...\nƏminə Cəfərova: Hələ ondan da betərlərini eşidirik. Xanım olduğumuza görə bəzən deyirlər ki, qız uşağı, özü də aktrisa gedib PUB-da tamaşa göstərirsiniz. Ümumiyyətlə, istər PUB-da, istər zirzəmidə, istər teatrda aktrisa hər yerdə aktrisadır. Sadəcə olaraq, cəmiyyətdə aktrisalara münasibət birmənalı deyil.\nMirqabil Ələkbərov: Rejissorun işi tamaşa hazırlamaqdır. Əgər tamaşa hazırlayıramsa, cəmiyyətə, insanlara nəsə demək istəyirəmsə, bunu mütləq etməliyəm. Kənar insanların nə deməsi isə önəmli deyil. Çünki mənim özümüifadə vasitəm, dilim tamaşadır. Biz bu gün PUB-da fəaliyyət göstəririk və heç bir kompleks hissimiz yoxdur.\nGünel İmanova: Dostumun bir sözü var, deyir ki, biz kollektiv işlərində bir qədər zəifik. Azərbaycanı dünyaya tanıdan sənətlərə baxsanız orada yalnız tək, yəni bir nəfərlik fəaliyyət göstərən peşələrin adlarını görə bilərsiniz - rəsm, musiqi, fərdi idman növləri. Ancaq kollektiv iş, komanda oyunu tələb edən heç bir sənətlə dünyaya çıxa bilmirik. Çünki biz kollektiv işləməyi bacarmırıq. Həmişə gözləyirik ki, kimsə bizi idarə etsin.\n- PUB-da tamaşa hazırlamaq necə bir hissdir. Ümumiyyətlə insanlar bunu necə qəbul edir?\nMirqabil Ələkbərov: Bizim tamaşalara baxmağa gələnlər mübarizəsi olan insanlardır. Onlar nümayiş etdirdiyimiz tamaşanı rahatlıqla izləyirlər. Zirzəmi teatrı qapalı, məhdud tamaşaçısı, lakonik tamaşaları olan, fikrini izah edəcək teatrıdır.\nÜmid Abbasov: İnsanlar yeni bir şey görən kimi pis-yaxşı ona baxmağa çalışırlar. Biz deyəndə ki, tamaşanı yerin altında oynayırıq, çevrəmizdəki insanlara maraqlı gəlir. Şah Mat teatrı qısa müddətdə öz tamaşaçı kütləsini formalaşdırıb. Nümayiş etdirdiyimiz tamaşaya, heç olmasa, 20 nəfər baxırsa, demək, bizim kimi düşünən insanlar mövcuddur. Nəticə etibarı ilə, bu gün bizim tamaşaçılarımız var.\n-Bəs niyə Şah Mat?\nMirqabil Ələkbərov: Şahmatda iki qoşunun mübarizəsi getdiyi halda, bizdə iki insanın hadisəsi var. Bura mövcud olmayanla mövcud olanın mübarizə meydanıdır... Sonda bilinmir mat olacaq, yoxsa pat. Biz absurd, qara qutu, minimalizm, simvolizm, sürrealizm və başqa üslublarda tamaşalar hazırlayırıq.\n- Bəs bir tamaşa neçə dəqiqə çəkir?\nGünel İmanova: Tamaşalarımız uzağı 40-50 dəqiqə çəkir. Çünki indi sürət dövrüdür. İnsanların 3 saat tamaşaya baxmağa səbrləri çatmır.\n- Qınağa tuş gəlmisinizmi?\nÜmid Abbasov: Bəzən deyirlər ki, teatr kimi müqəddəs yeri PUB gününə salmısınız. Ancaq düşünmürlər ki, biz PUB-ı teatr səviyyəsinə qaldırırıq. Sizi inandırıram ki, PUB-a gələn gənclər daha çox intellektualdırlar. Onlar mütaliə etməyi sevirlər. Klassiklərin yaradıcılığından, müasir ədəbiyyatdan kifayət qədər xəbərdardırlar.\nGünel İmanova: Teatr insanların namaz qıldığı bir məbəd deyil.\nÜmid Abbasov: Bizə irad tutan o insanlardır ki, guya, onlar üçün həyatın bütün qayəsi teatrdır. Bu gün bizi tənqid edənlər, səhəri gün biletimizi alıb tamaşaya baxıblar.\nAnar Bulud: Biz burda PUB-da öz tamaşaçı kontingentimizi formalaşdırırıq. Əvvəllər nümayiş etdirdiyimiz tamaşaya qəribə baxan izləyici indi buna alışıb və hətta deyərdim ki, bizim öz tamaşaçılarımız da oyunda iştirak edir. Burada zaman, məkan, dördüncü divar kimi istisnalar yoxdur. Bəzən biz tamaşaçıların yanına gəlir, onlarla ünsiyyət qururuq. Əvvəl tamaşa zamanı tamaşaçıdan nəyisə soruşanda heç bir reaksiya vermirdisə, indi tamaşa əsnasında onlara müraciət etdikdə həvəslə cavab verməyə çalışırlar. Bunun özü bizim uğurumuzdur.\nSöhbətdən aydın olur ki, gün ərzində 3 saat məşqlərə zaman ayırırlar. Hər həftənin 4-cü günləri tamaşalar göstərilir. Yeni teatrın repertuarında müxtəlif janrlarda tamaşalar var. Kollektiv bu günə kimi Ejen İoneskonun “Stullar”, İsi Məlikzadənin “Oğul”, Osvaldo Draqunun “İtə çevrilən adam”, Cəlil Məmmədquluzadənin “Ölülər”, Rəsul Yunanın “Duel”, Frans Kafkanın “Çevrilmə”, Camal Rəsulun “Dilənçilər” əsərlərinə səhnə həlli verib.\nBu il 3 yaşını qeyd edəcək teatrın yaradıcı heyəti yaxın gələcəkdə Stefan Sveyqin “Naməlum qadının məktubu”, Semuel Bekketin “Qodonun intizarında”, Viktor Hüqonun “Edama məhkumun son günü”, Kobo Abenin “İstehkam” əsərlərini tamaşaya qoymağı planlaşdırır.\nBu gənclər ötən il Younes Valipourun müəllifi və rejissoru olduğu "Şüuraltı kölgələr" tamaşası ilə İran İslam Respublikasının Təbriz şəhərində keçirilən "Təbrizim" Beynəlxalq Meydan Teatrları Festivalında iştirak ediblər. İndi İranda və Türkiyədə keçirilən festivallarda iştirak etməyə hazırlaşırlar.\nƏsas problemləri isə məkansızlıqdır. Kiçik bir barda məskən salan teatrın yaradıcı heyəti barın balaca səhnəsində istədikləri tamaşanı arzuladıqları kimi səhnələşdirmək imkanına sahib deyillər. Kiçik də olsa, zirzəmi kimi balaca da olsa, bir məkan ayrılsa, daha rahat və istədikləri şəkildə tamaşalarını nümayiş etdirmək xəyalından da çəkinmirlər.\nDeyir, qulaq gündə bir söz eşitməsə kar olar. Gənclərdən bunu da gördüm, daha bizim gənclərə zaval yoxdur. Siz də yeni ruhda, yeni üslubda tamaşa izləmək istəyirsinizsə, bir dəfə onların tamaşasını izləyin. Ümid edirəm ki, özləri kimi tamaşaları da yenilikçidir.


Bakıda 26 yaşlı gəlin itkin düşüb - modern.az\n20 Noyabr 2018, 22:31 | AKTUAL\nBakıda daha bir gəlin itkin düşüb. Modern.az “Trend”ə istinadən xəbər verir ki, hadisə paytaxtın Binəqədi rayonunda baş verib.\nBinəqədi rayonu, Dərnəgül qəsəbəsi, A.Gəraybəyli küçəsi 37-də yerləşən DSK 3-də yaşayan, 1988-ci il təvəllüdlü Əlzamin Əlyar oğlu Əmənov polisə müraciət edərək bildirib ki, noyabrın 19-da saat 15:00-da onunla birlikdə eyni ünvanda yaşayan həyat yoldaşı, 1992-ci il təvəllüdlü Günel Ceyhun qızı Mirzəyeva yaşadıqları evdən çıxıb və bir daha geri qayıtmayıb.


İlham Əliyev BBC Global News-un baş icraçı direktorunu qəbul etdi: Azərbaycan barədə qərəzsiz informasiyanın çatdırılması önəmlidir – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nİlham Əliyev BBC Global News-un baş icraçı direktorunu qəbul etdi: Azərbaycan barədə qərəzsiz informasiyanın çatdırılması önəmlidir\nAzərbaycan Respublikasının Prezidenti İlham Əliyev noyabrın 25-də BBC Global News-un baş icraçı direktoru Cim İqanı qəbul edib.\nBBC Global News-un baş icraçı direktoru Cim İqan rəhbərlik etdiyi qurumun fəaliyyəti və beynəlxalq əməkdaşlıq sahəsində gördüyü işlər barədə Prezident İlham Əliyevə məlumat verdi. O, Azərbaycanın tarixi, mədəni yüksəlişi və ölkəmizdə gedən inkişaf prosesləri barədə dolğun informasiyanın geniş tamaşaçı auditoriyasına çatdırılmasının önəmini vurğuladı.\nDövlətimizin başçısı İlham Əliyev Azərbaycanın əldə etdiyi iqtisadi uğurlar, müstəqillikdən sonra sürətli iqtisadi inkişaf proseslərinə nail olunması, ölkəmizdə azadlıq və demokratiyanın təmin edilməsi istiqamətində görülən işlər, Azərbaycanın Avropa İttifaqı ilə əməkdaşlığı, respublikamızın energetika sahəsində qazandığı nailiyyətlər, Ermənistan-Azərbaycan, Dağlıq Qarabağ münaqişəsi barədə danışdı. Prezident İlham Əliyev Azərbaycanın zəngin tarixi, mədəniyyəti, inkişaf prosesləri barədə obyektiv və qərəzsiz informasiyanın çatdırılmasının önəmini vurğuladı.


Daha bir mediasiya təşkilatı tezliklə fəaliyyətə başlayacaq – Mediation.az\nDaha bir mediasiya təşkilatı tezliklə fəaliyyətə başlayacaq\nMediation.az xəbər verir ki, bu barədə Xüsusi Komissiyanın sədri Bəylər Məmişov bildirib.\n“Komissiya tərəfindən ilkin mediasiya sessiyası zamanı mediasiya xidmətinin göstərilməsi ilə bağlı Azərbaycan Respublikası Nazirlər Kabinetinin 19.07.2019-cu il tarixli, 308 saylı qərarı ilə müəyyən edilmiş ödənişlərlə əlaqədar şəffaflığın və vətəndaş məmnunluğunun təmin edilməsi istiqamətində zəruri tədbirlərin həyata keçirilməsi ilə bağlı təşkilatı baxış keçiriləcək. Xüsusi Komissiyanın sədri Bəylər Məmişov, üzvləri – Esmira Hüseynova, Mayıl Əhməd, Elçin Həsənov, Anar İsayev, Şakir Səfərbəyov, Gəray Məmmədtağıyev, Fərhad Mehdiyev, İlham Mehtiyev təşkilatın yerləşdiyi ofis və mediasiya prosesləri zamanı mediatorlarla vətəndaşların görüşləri üçün yaradılmış şəraitlə tanış olacaq”, – deyə B.Məmişov qeyd edib.\nSədrin sözlərinə görə, komissiya tərəfindən təşkilatın ofisinin “Mediasiya haqqında” Azərbaycan Respublikası Qanunun 11.3.3-cü maddəsinin tələbinə uyğunluğu yoxlanılacaq və təşkilatın Mediasiya Şurasının reyestrinə daxil edilməsi məsələsinin müzakirəsi ilə bağlı rəy tərtib edilərək İdarə Heyətinə təqdim olunacaq: “Qeyd edilən təşkilatın fəaliyyəti yoxlanıldıqdan sonra heç bir nöqsan aşkar edilməsə və qanunvericiliyin tələblərinə uyğun fəaliyyətini qurmuş hesab edilsə, həmin təşkilat da İdarə Heyətinin qərarı ilə mediasiya təşkilatlarınım reyesterinə daxil ediləcək”.


Bazarda saxta alkoqollu içkilər var - Ehtiyatlı olun\nQida Təhlükəsizliyi Agentliyinin Gəncə Regional Bölməsi ilə Vergilər Nazirliyinin 12 saylı Gəncə Ərazi Vergilər Baş İdarəsinin əməkdaşları Gəncə şəhəri, DOS 6, ev 49/3 ünvanında qanunsuz şəraitdə fəaliyyət göstərən alkoqollu içki istehsalı sexində birgə monitorinq həyata keçirib.\nMüəyyən edilib ki, fiziki şəxs Hüseynov Emin Zahid oğluna məxsus müəssisədə kustar üsullarla, ev şəraitində, yerli və xarici ölkələrə məxsus əmtəə nişanları adı altında saxta alkoqollu içkilər istehsal edilir.\nQanunsuz fəaliyyət göstərən sexdə ümumilikdə 189 ədəd satış məqsədilə qablaşdırılmış saxta içki aşkarlanıb. Bundan başqa, spirtli içki doldurulmasına hazır vəziyyətə gətirilən 1000-ə yaxın şüşə butulka və 400 litr həcmdə etil spirti müəyyən edilib.\nBaxış zamanı hazır məhsullardan nümunələr götürülərək, müayinə üçün Azərbaycan Qida Təhlükəsizliyi İnstitutunun müvafiq laboratoriyalarına göndərilib. Müəssisənin fəaliyyətinə məhdudiyyət qoyulub. Faktla bağlı araşdırmalar davam etdirilir.


Qayınanaların nə günahı, onları düşmən obrazına çevirən elə özümüzük (Müzakirə - I yazı) » Anaveusaq.az - İctimai-siyasi, pedogoji jurnal\nAnaveusaq.az » Qadın / Ana » Qayınanaların nə günahı, onları düşmən obrazına çevirən elə özümüzük (Müzakirə - I yazı)\nQayınanaların nə günahı, onları düşmən obrazına çevirən elə özümüzük (Müzakirə - I yazı)\nMüəllif: Akif Əhmədov от 21-02-2017, 00:20\n....Anamdan yeyrək qayınana!\nAtamdan yeyrək qayınata !...\nHə, bunu gəlin deyib. Amma indiki gəlinlər yox, binayi-qədimdə ər yuxudan durmadan o durmuş olan, ocağı qalayan, samovarı qaynadıb "pakkaparak" süfrənin döl başına yerləşdirib qayınata və qayınanasını gözləyən, əri ata minmədən o, artıq atı yəhərləmiş olan alfatın kimi gəlinlərə deyiblər , Dədə Qorqud cəmiyyətində deyiblər... O vaxtın kişiləri tələsirmiş ki, oğulu tez böyüsün, əli çörəyə çatsın, ona toy edib gəlin gətirsin. Ev, ailə belə gəlinlə nurlanarmış, həyat gözəlləşərmiş. Ata-ana da ürəyində "oxxay" deyərmiş. Deyərmiş ki:\nDilin üçün öləyin, gəlinciciyim,\nYoluna qurban olayın, gəlinciyim!...\nAta-ana arvadı oğluna ancaq gecələr yatmağa almayıb...Belə şey yox imiş: izdivacın fizioloji tərəfləri ailə həyatının gözəgörünməyən, sondan 1-ci, 2-ci yerlərində dayanardı və bu izdivac əza həzzi, üzr istəyirəm dönə-dönə, orqazma çatmaq istəyi ilə ehtiyac duyulmurdu. Ona görə ehtiyac duyulurdu ki, nəsil davam etsin, gəlin bu ailəyə bütün incəliklər ilə bağlanmış olsun. Geriyə yol olmasın. O vaxt gəlin təsadüfən evdən getsəydi, yəni, acıq edib getsəydi, Allah etməmiş, dünyasını dəyişmiş olsaydı, həmin ailə heç vaxt təbii axarına qayıda bilməzdi. Gəlin hər ailəyə, hər nəslə belə əziz və şirin idi. Gəlin yoxdusa o həyətdə, o evdə, kimsə səhərin açılmasının, səhərlərin bir-birlərini əvəz etməsinin arzumanında olmazdı.\nKeçən əsrin 60-70-ci illərində az-çox biz bunu gördük, yaşadıq. O vaxtın gəlinlərinə bu ehtiramda "gəlinbacı", "şirinbacı və ya şirin gəlin", "böyük gəlin", "kiçik gəlin" və s əzizləyici adlrla müraciət edərdilər. Evimizdə gəlin yoxdu onda: dayımın yoldaşlarına belə deyirdik. Onlar bizi danıdıranda elə sevinərdik ki. Bu sevinmək 6o yaşımda bu gün də 40-50 il bundn əvvəlki kimi qalır, davam edir.\nSonra dünya qloballaşdı, əxlaq modernləşdi, kimdi belə şeylərə əhəmiyyət verən. İndiki gəlinlər nəsə demək lazım gələndə qayınana və ya qayınatanın adını çəkmədən, üzünü onlara tutacaq və sözünü deyəcək. Olsun ki, tutaq ki, "Əhməd müəllim" deyəcək, "Əhməd bəy" deyəcək, "əmi" deyəcək, "dayı" deyəcək, "xala", "bibi" deyəcək, amma şirin bir "Ana", "Ata" deməyəcək.\nKim , hansı gəlinsə ki, gəlin göçdüyü evin böyüklərinə "Ata", "Ana" deyirsə, onun aldığı tərbiyənin, valideynlərinin qarşısında ehtirmla təzim edirəm.\nAmma belə deyil, bəxtinə belə gəlinlər düşən, belə kürəkənlər düşən qayınana və qayınatalar çox azdır.\nHələ bir baxın, övlad arzulayan, min bir əziyyətlə onu böyüdüb toy edən, gəlin köçürən, gəlin gətirən ana haqqında gəlin- oğul nə deyir, nə fərqi sən onun, o da sənin anan haqqında deyir:\n1. Allah anaları yaradıb, şeytan isə qayınanaları icad edib.\n2. Evləndikdən sonra, sənin mənzilin teatr səhnəsinə çevriləcəkdir: qayınanan həm rejissor, həm müəllif, həm də suflyor qismində fəaliyyət göstərəcəkdir. Biletin qiymətini isə sən ödəyəcəksən.\n3. Ən yaxşı qayınana bəyin toy günündə ölən qayınanadır.\n4. Balığın və qayınananın qoxusu üç gündən sonra ətrafa yayılır.\n5. Qayınana ilə cəllad arasında nə isə bir oxşarlıq var. Milyonlarla adam bir cəlladı görmür, halbuki hər evdə qayınana olur.\n6. Üç canlı məxluqat vardır: insanlar, heyvanlar və qayınanalar.\n7. İt qapır, at təpikləyir, qayınana ilan kimi sancır.\n8. Arvad özü bir şəxsiyyətdir, qayınananın isə heç bir şəxsiyyəti olmur.\n9. Mənimlə arvadım arasında çox sadə bir münaqişə davam edir: o öz anasını mənim anam etmək istəyir.\n10. Sənin sevgilin boşqabda bir almadır, arvadın badədəki şərabdır, qayınanan isə kəskin baş ağrısıdır…və sair, və ilaxır.\nGeogledə bir "qaynana” sözü yazmaq kifayətdir ki, qayınanalarımız haqqında həqiranə fikirlər, yanlış mövqe və cılız təsəvvürlər, təhqir və iftiralar çeşid-çeşid, növ-növ çıxsın qarşına. Əsl mətləbə keçməzdən əvvəl bu gün informasiya resurslarında xəbis niyyətlərin şüuraltı niyyətlərinə yönləndirilmiş saysız –hesabsız məlumatlardan birini də bu siyahıya əlavə edim:\n"Rusiyada (N) bölgəsində öz qayınanasını zorlayan kürəkən cəzasını ümumi rejimli müəssisədə çəkmək şərti ilə 3 il iki ay müddətinə azadlıqdan məhrum edilib:\nguya cari ilin fevralında Xvatovka qəsəbəsinin 27 yaşlı sakini içkili vəziyyətdə 47 yaşlı qayınanasına qarşı seksual xarakterli hərəkətlər edib. Bir aydan sonra isə o, sərxoş vəziyyətdə qayınanasını bıçaqla hədələyərək döyüb.”\nBu məlumatı yayımlayan informasiya mənbəyi nə demək istəyir, bizim ölkəyə aiddiyyəti olmayan belə cılız yazılar kimə lazımdır, ? Dövlətin yaratdığı informasiya texnologiyalarından pulsuz-parasız istifadə etməklə dövlətin, xalqın əxlaqını pozmağa rəvac verə biləcək yazıları nəyə lazımdır?\nÇox gecikmişik, dayandırmaq lazımdır belə yazılar. Belə yazılar yolunu azmışların, təcürbəsizlərin, etdiyini anlamayanların, iki yol arasında qalıb tərəddüd edənlərin qulaqlarına xəlvəti qahmar çıxır, "təskinlik"verir. Təkcə əmələ görə deyil, niyyətə görə də məsuliyyət müəyyən edilməlidir. Qərb ölkələrində necə "azadəliklər” var, "halal-xoşları” olsun. Lazım deyil bizə şvedin-mvedin, ispanın, ingilisin, almanın, amerikanlının, kimin-kimin çılğın ehtiraslarını çılğın kiritmək sərsəmliyi. Bunları informasiya vasitələrindən yığışdırmaq lazımdır. Adi deyib keçmək olmaz. Məşhur filosof Zeydan çox haqlı idi ki, əxlaqən çoxaldığı yerdə dövlətin xərci azalır. Bu fikrin əksini götürsək, əxlaqın azaldığı yerdə isə dövlərin xərci artır.\nAzad olmaq hələ xoşbəxt olmaq demək deyil. Ani olaraq nəyəsə nail olmaq, nəyisə əldə etmək hələ xoşbəxtlik deyil. Xoşbəxt olmaq düşünülmüş və sistemli şəkildə heç bir çətinliyə, təhlükələrə baxmayaraq, öz səadətini qura biməkdir. Ailəlik həyatında isə xoşbəxt olmaq qarşıya çıxan çətiliklərə qarşı birlikdə mübarizı aparıb, birgə qazanılan səadəti birgə dadmaqdır.\nPul ilə çox şey olar, amma hər şeyi etmək olmaz, məsələn, xoşbəxtliyi pulla almaq olmaz. Əksinə, kasıbçılığın gətirdiyi göz yaşlarından harınlığın gətirdiyi göz yaşları daha acı. Pul olsa-olsa, müəyyən maddi-məişət üstünlükləri yarada bilər. Amma bu, yetərlimi? Sevgi, səadət, xoşbəxtlik üçün qarşılıqlı səmimiyyət, sevgi, etimad, güzəştə gedə bilmək, birgə səylər, birgə əmək , anlaşma, bölüşmək lazımdır. Bunlar olacaqsa, bu ailənin süfrəsində ruzi ilə yanaşı, bir sevgi də olacaq. Onda halavatlıqla bu ruzini də yemək olar, bu sevgini yaşamaq olar.\nBəs necə edək ki, bu secgi könül xoşluğu ilə yaşansın. Əziz ana-atalarımıza "qayınana-qayınata" yarlığı yapışdırıb, ağzımızı köndələn qoyaq. Sərt oldusa, ədalətlidir də. Növbəti yazımızda oxuduqlarımızdan-bildiklərimizdən "qayınana-qayınata" sözlərinin etimologiyası haqqında fikirlərimizi sizinlə bölüşəcəyik. Hələliksə , əzizlərimiz, sizi bu vacib məsələyə həssas və ətraflı yanaşmaq üçün mövzu ətrafına cəm etməyə səbr etdik.\n"Qayınana-qayınata" deyilən xilqət ayrıca gəlmir həyata. Onlar bizim ata-analarımızdır. Gəlinin valideynləri ərin "qayınana-qayınata"larıdır, ərin valideynləri də gəlinin "qayınana-qayınata" ları. İndi gəlin "qayınana-qayınata" adıyla ərinin ata-anasını, ər dəgəlinin valideynlərini dilə-dişə salır, hörmətsiz edirlər. Mən günahkar axtarmayacam: günahkarlar var: ər də, qadın da günahkardırlar. Valideynləri, nəsilləri qarşı-qarşıya qoyan da elə ən çox onlardır. Mühit, kənar təsirlər də var, bütünlükdə zaman özü də akselrasiyalaşıb, bir az da modernləşib dədə-baba qaydalarından uzaq düşmüşük.\nOxunub: 2 217


Ayaz Quliyev — Vikipediya\nAyaz Bəxtiyar oğlu Quliyev\n27 noyabr 1996(1996-11-27) (23 yaş)\nRusiya Federasiyası Moskva şəhəri\n2019 Spartak Moskva\n2011-2012 Rusiya (16 yaşa qədər)\n2012-2013 Rusiya (17 yaşa qədər)\n2014 Rusiya (18 yaşa qədər)\n2014-2015 Rusiya (19 yaşa qədər)\n2015 Rusiya (21 yaşa qədər)\nAyaz Quliyev (tam adı: Ayaz Bəxtiyar oğlu Quliyev, rus. Ая́з Бахтия́рович Гули́ев; 27 noyabr 1996(1996-11-27), Moskva) — Azərbaycan və talış əsilli Rusiya futbolçusu, "Rostov"" futbol klubu və Rusiyanın gənclərdən ibarət yığmasında yarımmüdafiəçi.\nAzərbaycan əsilli futbolçu Ayaz Bəxtiyar oğlu Quliyev 27 noyabr 1996-cı ildə Rusiyanın Moskva şəhərində anadan olmuşdur. Əslən Masallı rayonunun Boradigah qəsəbəsindən olan Ayaz hal-hazırda "Rostov" FK və Rusiyanın gənclərdən ibarət yığmasında yarımmüdafiəçi kimi çıxış edir. Ayaz ailənin ilk övladıdır. Onun futbola marağı uşaq yaşlarından özünü göstərməyə başlamışdı. O, 5 yaşında Moskvada "Spartak-2" idman məktəbinə daxil olur. 2002-ci ildə Ayaz "Spartak"ın altıyaşlı futbolçularından ibarət qrupa keçir. 2011-ci ildə Quliyev Rusiyanın yeniyetmələrədən ibarət milli komandasına daxil edilir.[a]\n2013-cü ildə İngiltərə və Rusiya komandaları arasında keçirilən oyunda Ayaz mükəmməl oyun nümayiş etdirmişdi. O, bu qarşılaşmanın ilk qolunu vurmuş və bu qol həftənin ən gözəl qolu seçilmişdi. Ayaz 2016-cı ilin noyabr ayında Rusiya ilə İsveçrə milli komandaları arasında keçirilən oyunda meydana fasilədən sonra çıxır və oyunun son həll edici qolunu vuraraq oyunun nəticəsini heç-heçə edir.(2:2) Moskva Spartakının yetirməsi 2017-ci ilin əvvəllərində Mahaçqalanın "Anji" futbol klubuna transfer olmuşdu. Rusiya PL-da keçirilən "Zenit-Anji" futbol klublarının oyununda Quliyev oyunun ən yaxşı oyunçularından biri idi. 2018-ci ildən Ayaz Rusiyanın "Rostov" futbol klubuna daxil olub. Bu yaxınlarda Rusiya PL-nın 4-cü turunun görüşləri zaman "Rostov" futbol klubu "Yeniseyi" qarşılayıb. "Rostov" bu oyunda 4:0 hesabı ilə qələbə qazanıb. Bu oyunda Ayaz 90 dəqiqə meydanda olub. Ayaz vurulan qollardan birinin ötürməsini edib və özü oyunun son və həlledici qolunu vurub. Quliyev bu oyunun da ən yaxşı oyunçusu seçilib. Quliyev 2019-cu ilin yanvarında 3 milyon avro müqabilində "Spartak"Moskva klubuna transfer oldu.\n↑ Ayazın ilk oyunu 17 yaşında Rusiya ilə Braziliya arasında olan oyun olmuşdu.\nFutbolçu Ayaz Quliyev Rusiyanın U-17 yığma komandasına çağırılıb\nAzərbaycanlı futbolçunun zərbəsi həftənin ən gözəl qolları siyahısında\nMənbə — "https://az.wikipedia.org/w/index.php?title=Ayaz_Quliyev&oldid=4992217"\nBu səhifə sonuncu dəfə 10 yanvar 2020 tarixində, saat 17:53-də redaktə edilib.


Görkəmli şərqşünas alim Aida İmanquliyevanın xatirəsi ürəklərdə əbədi yaşayır » TEHSIL-PRESS Agentliyi\nAida xanımın atası Nəsir İmanquliyev Azərbaycanın çox məşhur mətbuat nümayəndələrindən biri olub. Nəsir müəllim uzun illər “Bakı” və “Baku” qəzetlərinin redaktoru işləyib. Aida xanım görkəmli Azərbaycan yazıçısı, alim və pedaqoq Mir Cəlal Paşayevin ocağına gəlin köçüb.\nBoya-başa çatdığı mötəbər ziyalı mühitinin məlum təsirinin nəticəsidir ki, Aida İmanquliyevanın həyat və yaradıcılığı milli ziyalı qadınlar içərisində bənzərsizliyi, yüksək məziyyətləri, nəcib xüsusiyyətləri ilə seçilirdi.\nTədqiqatçıların haqlı olaraq qeyd etdikləri kimi, Aida xanım İmanquliyevanın adı müasir şəraitdə ərəb məhcər ədəbiyyatının beynəlxalq miqyasda ən görkəmli tədqiqatçısı kimi tarixə əbədi həkk olunub. Bu faktı nəinki Azərbaycan və keçmiş sovet ərəbşünasları, hətta Avropa şərqşünasları, ərəblərin özləri belə, etiraf edirlər.\nXəbərin tarixi: 20.09.2018 / 18:42


Amsterdamda Avropa Azərbaycanlıları Konqresinin qurultayı keçirilir – FOTOLAR – Yenilənir – Səhifə 233170 – Yenicag.Az\nAna Səhifə Siyasət Amsterdamda Avropa Azərbaycanlıları Konqresinin qurultayı keçirilir – FOTOLAR – Yenilənir\nAmsterdamda Avropa Azərbaycanlıları Konqresinin qurultayı keçirilir - FOTOLAR - Yenilənir\nYeni Çağ Media Qrupu – Fevral 27, 2018 - 14:14\nNiderland Krallığının paytaxtı Amsterdamda Avropa Azərbaycanlıları Konqresinin (AAK) növbədənkənar qurultayı başlayıb.\nYenicag.az xəbər verir ki, qurultayda Azərbaycan prezidentinin İctimai məsələlər üzrə köməkçisi Əli Həsənov, Diasporla İş üzrə Dövlət Komitəsinin sədri Nazim İbrahimov, AAK prezidenti Sahil Qasımov, Azərbaycanın Belçika Krallığı və Lüksemburq Böyük Hersoqluğunda fövqəladə və səlahiyyətli səfiri, Azərbaycanın Avropa İttifaqı yanında Nümayəndəliyinin rəhbəri Fuad İsgəndərov, ictimai-siyasi xadimlər, Avropa ölkələrindəki diaspor nümayəndələri, Azərbaycanın bir sıra aparıcı KİV rəhbərləri və digər qonaqlar iştirak edir.\nDiasporla İş üzrə Dövlət Komitəsinin sədri Nazim İbrahimov çıxışı zamanı prezident İlham Əliyevin və Azərbaycan dövlətinin xaricdəki diaspor nümayəndələrinə diqqət və qayğısından, ölkə həqiqətlərinin dünyada daha intensiv təbliğindən danışıb.\nSonra Ə. Həsənov və N. İbrahimov Azərbaycan prezidentinin təltif etdiyi şəxslərə mükafatları təqdim ediblər.\nQurultay çıxışlar və panellər üzrə davam edəcək. Qurultayda Azərbaycan Xalq Cümhuriyyətinin 100 illiyi və 31 Mart-azərbaycanlıların soyqırımının 100 illiyi ilə bağlı tədbirlər müzakirə olunacaq, qurultayın idarə heyətinin hesabatı dinləniləcək, o cümlədən “Azərbaycan diasporu və Azərbaycan mediası: əməkdaşlıq səviyyəsi, problemlər və onların həlli yolları” adlı panel təşkil olacaq. Paneldə Yeni Çağ Media Qrupunun rəhbəri Aqil Ələsgər də iştirak edəcək.\nAvropa Azərbaycanlıları Konqresinin\n(növbədənkənar) VI Qurultayının\nvə Xocalı soyqırımının 26-cı ildönümünə həsr edilmiş tədbirin\nAmsterdam 26-27 fevral\nAvropa Azərbaycanlıları Konqresinin (növbədənkənar) VI Qurultayının və\nXocalı soyqırımının 26-cı ildönümünə həsr edilmiş tədbirin\nNiderland Krallığı, 26-27 fevral 2018-ci il\nBazar ertəsi 26 fevral 2018-ci il\nGün ərzində Qurultay nümayəndələri və qonaqların oteldə yerləşdirilməsi\n17:30-19:00 Oteldə şam yeməyi\n20:00 Amsterdam şəhərində “De Rode Hoed (The Red Hat)” Mərkəzində simfonik orkestrin iştirakı ilə Xocalı soyqırımının 26-cı ildönümünə həsr edilmiş rekviem\nÇərşənbə axşamı 27 fevral 2018-ci il\n10:00-10:45 Qurultayın rəsmi açılış mərasimi\n10:45-10:55 Avropa Azərbaycanlıları Konqresinin İdarə Heyətinin\n10:55-11:10 Mandat Komissiyasının məlumatı\n11:10-11:30 Kofe fasilə\n11:30-12:30 I PANEL İCLASI: Azərbaycan Respublikası Prezidentinin “2018-ci ilin Azərbaycan Respublikasında “Azərbaycan Xalq Cümhuriyyəti İli” elan edilməsi haqqında” Sərəncamına uyğun olaraq Avropa ölkələrində Azərbaycan Xalq Cümhuriyyətinin yüzilliyinin qeyd edilməsi ilə əlaqədar, Avropa Azərbaycanlıları Konqresinin Tədbirlər Planı layihəsinin müzakirəsi\nModerator: Samira Patzer-İsmayılova, Avropa Azərbaycanlıları Konqresinin fəxri Prezidenti, AAK-ın İcraiyyə Komitəsinin üzvü\nArzu Oqtay, Finlandiya Azərbaycanlı Qadınlar Cəmiyyətinin sədri\nSəfər Qaraqoyunlu, AAK-ın İcraiyyə Komitəsinin üzvü, İstanbuldakı Türkiyə Azərbaycan Dərnəyinin sədri\nTənzilə Rüstəmxanlı, Azəri-Türk Qadınlar Birliyinin sədri\nZərifə Əlizadə, Serbiyada Azərbaycan Mədəniyyət Mərkəzinin sədri\n12:30-13:30 II PANEL İCLASI: “1918-ci il azərbaycanlıların soyqırımının 100 illiyi haqqında” Azərbaycan Respublikası Prezidentinin Sərəncamına uyğun olaraq Avropa ölkələrində 1918-ci il 31 mart azərbaycanlıların soyqırımının yüzilliyinin qeyd edilməsi ilə əlaqədar Avropa Azərbaycanlıları Konqresinin Tədbirlər Planı layihəsinin müzakirəsi\nModerator: Mirvari Fətəliyeva, AAK-ın İcraiyyə Komitəsinin üzvü, Paris Azərbaycan Evinin rəhbəri\nRövşən Tağıyev, Avropa Azərbaycanlıları Konqresinin vitse-prezidenti, Birləşmiş Ukrayna Azərbaycanlıları Konqresinin (BUAK) sədri\nBaşar Kömür, Dünya Azərbaycanlılarını Əlaqələndirmə Şurasının üzvü, Avropa Azərbaycanlıları Konqresinin fəxri prezidenti, Mayns Azərbaycan Cəmiyyətinin sədri\nNail Məmmədzadə, Polşada Azərbaycanlı Gənclər Şurasının sədri\n14:30-15:30 III PANEL İCLASI: “Azərbaycan diasporu və Azərbaycan mediası: əməkdaşlıq səviyyəsi, problemlər və onların həlli yolları” (KİV və diaspor təşkilatları rəhbərlərinin iştirakı ilə)\nModerator: Azər Həsrət, Azərbaycan Respublikası Mətbuat Şurasının İdarə heyətinin üzvü\nVusale Mahirqizi, APA Holdinqin prezidenti\nAynur Quliyeva, “Gündəlik Teleqraf” MMC-nin rəhbəri\nMurad Əliyev, Report informasiya agentliyinin bas direktoru\n15:30-16:00 Qurultayın sənəd layihələrinin müzakirəsi :\n– Avropa Azərbaycanlıları Konqresinin Nizamnaməsinə əlavə və\nАvropa Azərbaycanlıları Konqresinin 2018-2021-ci illər üçün Fəaliyyət Proqramı\nQurultay iştirakçılarının Xocalı soyqırımının 26-cı ildönümü ilə bağlı beynəlxalq təşkilatlara ünvanladıqları bəyanat\nQurultay iştirakçılarının “Metsamor” Atom Elektrik Stansiyası ilə bağlı beynəlxalq təşkilatlara müraciəti\n16:00-16:30 Avropa Azərbaycanlıları Konqresinin rəhbər orqanlarının yeni tərkibinin formalaşdırılması\n16:30-17:00 Qurultayın bağlanışı\nyeniçağ.az, jurnalist, Aqil Ələsgər, Avropa Azərbaycanlıları Konqresi,\n“Böyük güclərin Qarabağ siyasətini nə vaxtdan azərbaycanlı, ya erməni jurnalistlər müəyyənləşdirir?” – İlham İsmayıl


Filarmoniya bağındakı qalmaqallı restoran bağlandı\n02 iyn 2022, 19:53\nMədəniyyət Nazirliyi Filarmoniya bağındakı restoranın fəaliyyəti ilə bağlı açıqlama yayıb.\nNazirlikdən Yeniavaz.com-a verilən xəbərə görə, restoranda çəkilmiş videolar bir müddət öncə lentə alınıb və məlum hadisədən sonra müqaviləyə xitam verilərək həmin məkanın fəaliyyəti dayandırılıb, enerji təchizatı kəsilib:\n"Filarmoniyanın rəhbərliyi tərəfindən həmin ərazidə asayişin qorunması məqsədilə hüquq mühafizə orqanlarına müraciət edilib və bununla bağlı lazımi tədbirlər görülüb. Bildiririk ki, hazırda heç bir fəaliyyətdən söhbət belə gedə bilməz".\nQeyd edək ki, bir müddət öncə M.Maqomayev adına Azərbaycan Dövlət Akademik Filarmoniyasının ərazisində bir müddət öncə fəaliyyətinə xitam verilən “UFFO” restoranında çəkilmiş video kadrlar mətbuatda geniş əks səda doğurub.


Bugün 2020-04-06 09:17\nBiz Qərbin bir sıra təşkilatlarının hazırladıqları qeyri-obyektiv və qərəzli hesabatlara çox rast gəlmişik. Onların sırasında insan haqları ilə bağlı olanlar da var\nAyrıca "Freedom House" təşkilatının nə dərəcədə "obyektiv" olduğu barədə də əlimizdə kifayət qədər faktlar var. Ancaq erməni lobbisinin maraqlarına xidmət göstərən bu üzdəniraq QHT-nin 2019-cu il üçün hazırladığı "hesabat" və tərtib etdiyi mətbuat azadlığı üzrə "reytinq cədvəli" bir başqa əcayibdir. Çünki Qərb siyasi dairələrinin ifadə etdikləri fikirlərə belə uyğun gəlmir. Konkret olaraq, Qərb dövlətləri Ermənistanda seçki saxtakarlığının, korrupsiyanın olduğunu, insan haqlarının tapdandığını dedikləri bir vaxtda "Freedom House" yenə də bu forpost dövləti "qismən azad" hesab edir. Eyni zamanda, Azərbaycana qarşı yenə də ikili standartlarla davranır. Bu qədər ikiüzlülük, haqsızlıq, yalançılıq və saxtakarlıq da olarmış! Qəribədir ki, özünü demokratiyanın beşiyi sayan bir geosiyasi məkanda bir sıra məsələlər üzrə "ulaq inadkarlığı" göstərilir. Burada adi bir məqamı anlamaq istəmirlər: başqasına quyu qazanın özü nə vaxtsa quyuya düşür! Həm də bu cür davranmaqla nüfuzdan düşürlər, artıq cəmiyyətlər onlara nümunə kimi baxmırlar. Əksinə, haqsızlıq mənbəyi olaraq görürlər. Strateji aspektdə itirən kim olur? Biz bu məsələ üzərində bir qədər geniş dayanmaq qərarına gəldik.\n"Freedom House" yenə səhnədədir. 2019-cu illə bağlı növbəti "hesabat"ını hazırlayıb. Bu dəfə də ənənədən kənara çıxmayıb. Qərəzli və ikili standartlara uyğun qiymətləndirməsini edib. Bu qeyri-ciddi "müstəqil" təşkilat növbəti dəfə Ermənistanı "qismən azad", Azərbaycanı isə "qeyri-azad" ölkə kimi təqdim edib. Bu "mahnı" bizə məlumdur, onu kimlərin "bəstələdiyini" də bilirik. Ancaq məsələnin maraqlı tərəfləri də mövcuddur. Belə görünür ki, Qərbdəki bəzi dairələr ədalət hissini və rasionallığı tamamilə itiriblər.\nOnlar adi məntiqi səhvlərə belə yol verirlər. Əslində, bu gözlənilən haldır. Çünki başqası haqqında hədyan danışanın nə yaddaşı ola bilər, nə də sağlam məntiqi; mütləq silsilə olaraq səhvlər etməlidir. "Freedom House" da bu sıraya aiddir. Onun bədnam "reytinqi"nə nəzər salmazdan öncə, bəzi faktları xatırlayaq.\nAncaq biz o zavallıları başa düşməyə çalışırıq. Məsələ ondan ibarətdir ki, Azərbaycan dünyəvi müsəlman ölkəsi kimi Cənubi Qafqazın lideri, bu məkanın ən sürətlə inkişaf edən və daim müstəqil siyasət yeridən tək dövlətidir. Azərbaycan bir nümunədir, dövlət quruculuğu aspektində sanballı modeldir. Azərbaycan Prezidenti siyasi cəhətdən çox fəaldır, tez-tez regional və qlobal əməkdaşlıq modelləri təklif edir. Onlar qəbul olunur və fayda verirlər. Azərbaycan Prezidenti sistemli olaraq islahatlar həyata keçirir. Xarici iş adamlarını ölkəyə sərmayə qoymağa dəvət edir və onlar milyardlarını Azərbaycana etibar edirlər. Azərbaycanın dövlət başçısı dinlər, mədəniyyətlər və sivilizasiyalar arasında dialoqu təşviq edən bir sıra proqramların təşəbbüskarıdır. "Bakı prosesi" adlanan dialoq layihəsi konkret uğurlar qazanıb.\nBütün bunlar dünyada bir sıra dairələri narahat edir. Onlar Cənubi Qafqazda bir müsəlman dövlətinin iki xristian ölkəsindən xeyli irəlidə olmasını həzm edə bilmirlər. Onun əlamətlərindən biri də "Freedom House"un qeyri-obyektiv reytinq cədvəlləridir. Ancaq hər nə olsa da, fakt faktlığında qalır: Azərbaycan bu regionun parlayan ulduzudur. Onun inkişafının qarşısını kəsməyə çalışan hər bir qüvvənin arzusu gözündə qalacaq. Azərbaycana atılan heç bir ləkə özünü doğrultmayacaq. Çünki "Azərbaycan dünyaya doğan bir Günəşdir"! Günəş isə ləkə götürmür. Newtimes.az\nKateqoriya : CƏMİYYƏT Baxış sayı : 536\n“Müasir cəmiyyətlərdə multikultural...